# Arbejde med filer

Dette afsnit beskriver hvordan filhåndteringen Caja anvendes.

## Introduktion

### Filhåndteringsfunktionalitet

Filhåndteringen Caja tilbyder en simpel og integreret måde at håndtere dine filer og programmer. Du kan bruge filhåndteringen til at udføre følgende:

- Opret mapper og dokumenter

- Vis dine filer og mapper

- Søg og håndter dine filer

- Kør skripter og start programmer

- Tilpas udseendet for filer og mapper

- Åbn specielle steder på din computer

- Skriv data til en cd eller dvd

- Installer og fjern skrifttyper

Filhåndteringen lader dig organisere dine filer i mapper. Mapper kan indeholde filer og kan også indeholde andre mapper. Brug af mapper kan hjælpe dig med nemt at finde dine filer.

Caja håndterer også skrivebordet. Skrivebordet ligger bag alle andre synlige elementer på din skærm. Skrivebordet er en aktiv komponent i den måde, du bruger din computer.

Hver bruger har en hjemmemappe. Hjemmemappen består af brugerens filer. Skrivebordet er en anden mappe. Skrivebordet indeholder specielle ikoner, der giver nem adgang til brugerens hjemmemappe, papirkurv og også eksterne medier såsom diskettedrev, cd'er og USB-drev.

Caja kører altid mens du bruger MATE. For at åbne et nyt Caja-vindue, dobbeltklik på et passende ikon på skrivebordet såsom Hjem eller Computer, eller vælg et element fra på toppanelet.

I MATE er mange ting filer, såsom tekstbehandlingsdokumenter, regneark, billeder, film og musik.

### Præsentation af filhåndtering

Caja tilbyder to tilstande hvormed du kan interagere med dit filsystem: delvis eller browsertilstand. Du kan beslutte hvilken metode du foretrækker og indstille at Caja altid bruger denne indstilling ved at vælge (eller fravælge) Åbn altid i browservinduer i fanebladet Opførsel i .

Browsertilstand er standarden i MATE, men din leverandør eller systemadministrator kan have konfigureret Caja til at bruge delvis tilstand som standard.

#### Dconf-Editor der viser værdien for nøglen always-use-browser for gsettings org.mate.caja.preferences schema

Dconf-Editor viser værdien for nøglen always-use-browser for gsettings org.mate.caja.preferences-skemaet.

Det følgende forklarer forskellen mellem de to tilstande:

Browsertilstand: Gennemse dine filer og mapper

  Filhåndteringsvinduet repræsenterer en browser, som kan vise ethvert sted. Åbning af en mappe opdaterer det nuværende filhåndteringsvindue for at vise indholdet for den nye mappe.

  Udover mappeindholdet så viser browservinudet et værktøjslinje med gængse handlinger og steder, en adresselinje som viser den nuværende placering i mappehierarkiet, og en sidelinje som kan indeholder forskellige slags information.

  I browsertilstand har du typisk færre filhåndteringsvinduer åben på samme tid. For yderligere information om browsertilstand se .

  #### Caja i browsertilstand

  Caja i browsertilstand.
Delvis tilstand: naviger blandt dine filer og mapper som objekter

  Filhåndteringsvinduet repræsenterer en bestemt mappe. Åbning af en mappe åbner det nye vindue for den mappe. Hver gang du åbner en bestemt mappe, så vil du se dets vindue vist det samme sted på skærmen og med den samme størrelse som sidste gang du så vinduet (dette er årsagen til navnet »delvis tilstand«).

  Brug af delvis tilstand kan medføre flere åbne filhåndteringsvinduer på skærmen. På den anden side, oplever nogle brugere at det er nemmere at arbejde med filer og mappe som opfattes som reelle fysiske objekter med bestemte placeringer. For yderligere information om brug af delvis tilstand se

  #### Tre mapper åbnet i delvis tilstand

  Tre mapper åbnet i delvis tilstand.

  Bemærk hvordan, når i delvis tilstand, Caja indikerer en åben mappe med et andet ikon.

## Delvis tilstand

Det følgende afsnit beskriver hvordan du gennemser dit system via filhåndteringen Caja når konfigureret i delvis tilstand. I delvis tilstand svarer hvert Caja-vindue til en enkel mappe. Når du åbner en mappe så vises dets vindue på det samme sted på skærmen som sidste gang du kiggede på den. Dette er standardopførelsen i Caja.

For en sammenligning af browsertilstand og delvis tilstand, se .

### Delvise vinduer

Et nyt rumligt vindue åbner hver gang du åbner en mappe. For at åbne en mappe, gør et af følgende:

- Dobbeltklik på mappens ikon på skrivebordet eller et eksisterende vindue

- Vælg mappen og tryk på CtrlO.

- Vælg mappen og tryk på Altpil nedad

- Vælg et element fra på toppanelet. Din hjemmemappe og mapper du har bogmærket vises her. For yderligere information om bogmærker, se .

For at lukke den nuværende mappe mens en ny åbnes, hold Skift nede mens der laves et dobbeltklik, eller tryk på SkiftAltPil ned.

viser et delvist tilstandsvindue, som viser indholdet af mappen Computer..

#### Indhold i en mappe i en delvis tilstand.

Visning af en mappe i delvis tilstand.

I delvis tilstand vil hvert åbent Caja-vindue kun vise et sted. Valg af et andet sted vil åbent endnu et Caja-vindue. Da hvert sted husker den forrige position på skærmen hvori den blev åbnet kan du nemt genkende mapper, når mange af dem er åbne på samme tidspunkt.

Nogle anser delvis tilstand for bedre, specielt til at flytte filer eller mapper til en anden placering, andre anser antallet af åbne vinduer for en udfordring. viser et eksempel på et delvist overblik med mange åbne steder.

#### Tre mapper åbnet i delvis tilstand

Tre mapper åbnet i delvis tilstand.

Da delvis tilstand vil fylde din skærm ud med Caja-vinduer, er det vigtigt effektivt at kunne ændre position på dem. Ved at holde tasten Alt nede og klikke på et sted indenfor grænserne af et Caja-vindue kan du nemt ændre position, i stedet for at kræve at du ændrer position ved at trække via titellinjen.

### Komponenter for delvise vinduer

beskriver komponenterne i filobjektvinduerne.

#### Komponenterne for delvise vinduer

Komponent | Beskrivelse
--- | ---

Menulinje

Indeholder menuer som du bruger til at udføre opgaver i filhåndteringen.

Du kan også åbne en pop op-menu fra filhåndteringsvinduer. For at åbne denne pop op-menu højreklik i et filhåndteringsvindue. Elementerne i denne menu afhænger af hvor du højreklikker. For eksempel, når du højreklikker på en fil eller en mappe, så kan du vælge elementer relateret til filen eller mappen. Når du højreklikker på baggrund af et visningspanel, så kan du vælge elementer relateret til visningen af elementer i visningspanelet.

Visningspanel

Viser indholdet af følgende:

- Mapper

- FTP-sider

- Vinduesdelinger

- WebDAV-servere

- Steder som svarer til specielle URI'er

Statuslinje | Viser statusinformation.
Valg af overmappe | Dette rullegardin viser hierarkiet for mappen. Vælg en mappe fra listen for at åbne den. Hold Skift nede mens du vælger fra listen for at lukke den nuværende mappe, mens du åbner den nye.

### Vis din hjemmemappe i et delvist vindue

For at vise din hjemmemappe, udfør en af de følgende handlinger:

- Dobbeltklik på objektet Hjem på skrivebordet.

- Fra et mappevindues menulinje, vælg Steder Hjemmemappe.

- Fra toppanelets menulinje, vælg Steder Hjemmemappe.

Det delvise vinduer viser indholdet af din hjemmemappe.

### Visning af en overmappe

En overmappe er mappen som indeholder den nuværende mappe. For at vise indholdet af din nuværende mappes overmappe udføres en af følgende handlinger:

- Vælg Fil Åbn overmappe.

- Tryk Altpil op.

- Vælg fra overmappevælgeren nederst til venstre i vinduet.

For at lukke nuværende mappe mens overmappen åbnes, hold Skift nede mens der vælges fra overmappevælgeren, eller tryk på Skift Alt pil op.

### Lukke mapper

For at lukke mapper kan du klikke på knappen luk vindue; dette er dog ikke nødvendigvis den mest effektive måde at lukke mange vinduer på. Hvis du kun vi se den nuværende mappe og ikke mapperne du åbnede for at nå den nuværende mappe, så vælg Fil Luk overmappe . Hvis du ønsker at lukke alle mapperne på skærmen, så vælg Fil Luk alle mapper.

### Visning af en mappe i et browservindue

Hvis du ønsker at vise en enkel mappe i browsertilstand, men ellers fortsætte med at arbejde i delvis tilstand, så udfør de følgende trin:

1. Vælg en mappe i delvis tilstand.

2. Vælg Fil Gennemse mappe.

### Åbning af en placering

Du kan åbne en mappe eller anden placering i delvis tilstand ved at taste navnet.

Vælg L Fil Åbn placering , og tast stien eller adressen på placeringen du ønsker at åbne.

## Browsertilstand

Det følgende afsnit beskriver, hvordan du kan se dit systems filer og mapper via filhåndteringen Caja når konfigureret i browsertilstand. I browsertilstand opdaterer åbning af en mappe den nuværende filhåndtering, så denne viser indholdet af den nye mappe.

For en sammenligning af browsertilstand og delvis tilstand, se .

### Filbrowservinduet

Du kan tilgå filbrowseren på de følgende måder:

- Vælg Programmer SystemværktøjerFilbrowser.

- I delvis tilstand kan du åbne en mappe i browsertilstand ved at højreklikke på den mappe og vælge Gennemse mappe. Et nyt filbrowservindue vil åbne og vise indholdet af den valgte mappe.

- Hvis Caja er indstillet til altid at åbne browservinduer, så vil et dobbeltklik på en mappe åbne et browservindue, se .

#### Indhold af en mappe i et filbrowservindue

En mappe i et filbrowservindue.

I nogle distributioner af MATE-skrivebordet kan værktøjslinjeknappen Hjem have et andet formål, for eksempel, Dokumenter.

#### Vindueskomponenterne for filbrowseren

beskriver komponenter i et filbrowservindue.

##### Vindueskomponenterne for filbrowseren

Komponent | Beskrivelse
--- | ---

Menulinje

Indeholder menuer som du bruger til at udføre opgaver i filhåndteringen.

Du kan også åbne en pop op-menu fra filhåndteringsvinduer. For at åbne denne pop op-menu højreklik i et filhåndteringsvindue. Elementerne i denne menu afhænger af hvor du højreklikker. For eksempel, når du højreklikker på en fil eller en mappe, så kan du vælge elementer relateret til filen eller mappen. Når du højreklikker på baggrund af et visningspanel, så kan du vælge elementer relateret til visningen af elementer i visningspanelet.

Værktøjslinje

Indeholder knapper som du bruger til at udføre opgaver i filhåndteringen.

- Tilbage returnerer til det tidligere besøgte sted. Det nærvedliggende rullegardin indeholder også en liste over de seneste besøgte steder, så du hurtigere kan returnere til dem.

- Fremad udfører den modsatte funktion i forhold til værktøjslinjeelementet Tilbage. Hvis du tidligere har navigeret tilbage i tid, så vil denne knap returnerer dig til den nuværende.

- Op Går et niveau op til overmappen for den nuværende mappe.

- Genindlæs Opdaterer indholdet af den nuværende mappe.

- Hjem Åbner din hjemmemappe.

- Computer Åbner din computermappe.

- Søg Åbner søgebjælken.

Adresselinje

Adresselinjen er et meget funktionsrigt værktøj til at navigere rundt på din computer. Den kan fremstå på tre forskellige måder afhængig af dit valg. For mere om brug af adresselinjen se . I alle tre konfigurationer indeholder adresselinjen altid de følgende elementer:

- Zoom-knapper: Gør at du kan ændre størrelsen på elementer i visningspanelet.

- Vis som rullegardin: Gør at du kan vælge hvordan elementer skal vises i dit visningspanel.

Sidepanel

Udfører de følgende funktioner:

- Viser information om den nuværende fil eller mappe.

- Aktiverer at du kan navigere igennem dine filer.

For at vise sidepanelet, så vælg Vis Sidepanel. Sidepanelet indeholder et rullegardin, hvor du kan vælge hvad der skal vises i sidepanelet. Du kan vælge fra de følgende indstillinger:

- Steder

  Viser interessante steder.

- Information

  Viser ikonet og information om den nuværende mappe. Knapper kan fremgå i sidepanelet, disse knapper gør at du kan udføre handlinger på den nuværende mappe, udover standardhandlingen.

- Træ

  Viser en hierarkisk repræsentation af dit filsystem. Du kan bruge Træet til at navigere igennem dine filer.

- Historik

  Indeholder en historikliste over filer, mapper, FTP-sider og URI'er du har besøgt for nylig.

- Noter

  Aktiverer at du kan tilføje noter til dine filer og mapper.

- Emblemer

  Indeholder emblemer som du kan tilføje til en fil eller mappe.

Klik på knappen X i det øverste højre hjørne af sidepanelet for at lukke sidepanelet.

Visningspanel

Viser indholdet af følgende:

- Mapper

- FTP-sider

- Vinduesdelinger

- WebDAV-servere

- Steder som svarer til specielle URI'er

Statuslinje | Viser statusinformation.

### Vise og skjule komponenter for filbrowservinduet

For at vise eller skjule nogle af komponenterne for filbrowseren beskrevet i vælg et af de følgende elementer fra menuen:

- For at skjule sidepanelet, vælg Vis Sidepanel. For at vise sidepanelet igen, vælg Vis Sidepanel igen. Alternativet kan du trykke F9 for at ændre synligheden af sidepanelet.

- For at skjule værktøjslinjen, vælg Vis værktøjslinje. For at vise værktøjslinjen igen, vælg Vis værktøjslinje igen.

- For at skjule adresselinjen, vælg Vis Adresselinje. For at vise adresselinjen igen, vælg Vis Adresselinje igen.

- For at skjule statuslinje vælges Vis Statuslinje. For at vise statuslinjen igen vælges Vis Statuslinje igen.

### Brug af adresselinjen

Filbrowseren adresselinje kan vise enten et stedfelt, en knaplinje eller et søgefelt. Hver er nyttig i forskellige situationer.

- Knaplinje

  Som standard vises knaplinjen. Denne viser en række af knapper, der repræsenterer den nuværende placerings hierarki, med en knap for hver indeholdende mappe. Klik på knappen for at hoppe mellem mapper i hierarkiet. Du kan returnere til den oprindelige mappe, der vises som den sidste knap i rækken.

  Du kan også trække knapper, for eksempel til en anden placering, for at kopiere en mappe.

  #### Knaplinjen

  Knaplinjen.

- Tekstadresselinje

  Tekstadresselinjen viser den nuværende placering som en tekststi, for eksempel: »/home/bruger/Dokumenter«. Adressefeltet er specielt nyttigt til at gå til en kendt mappe meget hurtigt.

  For at gå til en ny placering, tast en ny sti eller rediger den nuværende, tryk så Retur. Stifeltet fuldfører automatisk hvad du taster, når der kun er en mulighed. For at acceptere den foreslåede fuldførelse, tryk Indryk.

  For altid at bruge tekstadresselinjen, klik på knappen til venstre for adresselinjen.

  For hurtigt at skifte til tekstadresselinjen mens knaplinjen anvendes, tryk CtrlL, vælg Gå Sted, eller tryk Foranstillet skråstreg (/) til at taste en sti fra rodmappen. Adresselinjen viser stedknapperne igen efter du trykker Retur eller afbryd med Escape.

  #### Adresselinjen

  Adresselinjen.

- Søgelinje

  Ved at trykke CtrlF eller vælge værktøjslinjeknappen Søg fremkommer søgelinjen. For yderligere information om søgning se . Søgelinjen er glimrende til at finde filer eller mapper, når du ikke er sikker på deres præcise placering.

  #### Søgelinjen

  Søgelinjen.

### Vis din hjemmemappe

For hurtigt at vise din hjemmemappe, udfør en af de følgende handlinger fra et filbrowservindue.

- Vælg Gå til Hjem.

- Klik på værktøjslinjeknappen Hjem.

- Klik på knappen Hjem i sidepanelet Steder.

Filbrowservinduet viser indholdet i din hjemmemappe.

### Visning af en mappe

Indholdet af en mappe kan vises i enten liste- eller ikonvisning ved at vælge det passende element i placeringslinjemenuen Vis som. For yderligere information om liste- og ikonvisningen se

- Dobbeltklik på mappen i visningspanelet.

- Brug Træet i sidepanelet. For yderligere information, se .

- Klik på knappen Sted i adresselinjen.

- Tryk CtrlL for at vise tekstfeltet Sted, tast mappens sti du ønsker at vise, tryk på Retur. Feltet Sted inkluderer et funktion til automatisk fuldførelse. Mens du taster stien, læser filhåndteringen dit filsystem. Når du har tastet nok tegn til at identificere en mappe, så fuldfører filhåndteringen mappenavnet i feltet Sted.

- Brug værktøjsknappen Tilbage og værktøjsknappen Fremad til at gå igennem din navigationshistorik.

For at gå til mappen et niveau over den nuværende, vælg Gå Op. Alternativt, klik på værktøjslinjeknappen Op.

### Visning af en overmappe

Overmappen for den nuværende mappe, som du gennemser er den som findes, i en hierarkisk repræsentation, et niveau over den nuværende. For at vise indholdet af overmappen, udfør et af de følgende trin:

- Tryk på knappen Op på værktøjslinjen.

- Vælg Gå til Åbn overmappe fra menulinjen.

- Tryk på knappen Ret tilbage (backspace).

### Brug af træet fra sidepanelet

Trævisningen er en af de mest nyttige funktioner i sidepanelet. Det viser en hierarkisk repræsentation af dit filsystem og tilbyder en nem måde at gennemse og navigere dit filsystem. For at vise Træet i sidepanelet, så vælg Træ fra rullegardinet øverst i sidepanelet.

I Trævisningener åbne mapper repræsenteret som nedadrettede pile.

beskriver opgaver du kan udføre med Træet, og hvordan det gøres.

#### Træopgaver

Opgave | Handling
--- | ---
Åbn Træet. | Vælg Træ fra rullegardinet øverst i sidepanelet.
Luk Træet. | Vælg et andet element fra rullegardinet øverst i sidepanelet.
Udvid en mappe i Træet. | Klik på pilen ved siden af mappen i Træet.
Saml en mappe i Træet. | Klik på pilen ved siden af mappen i Træet.
Vis indholdet af en mappe i visningspanelet. | Vælg mappen i Træet.
Åbn en fil. | Vælg filen i Træet.

Du kan angive dine præferencer, så at Træet ikke viser filer. For yderligere information, se .

### Brug af din navigationshistorik

Filbrowservinduet bevarer en historiklisten med filer, mapper, FTP-sider og URI-placeringer du har besøgt. Du kan bruges historiklisten til hurtigt at navigere til disse steder. Din historikliste indeholder de sidste ti elementer du har besøgt.

For at rydde din historikliste vælg Gå til Ryd historik.

#### Navigation i din historikliste via menuen Gå til

For at vise en liste over tidligere sete elementer, vælg menuen Gå. Din historikliste vises i den nedre del af menuen Gå til. For at åbne element i din historikliste, klik på elementet.

#### Navigation i din historikliste via værktøjslinjen

For at bruge værktøjslinjen i din historikliste, udfør en af de følgende handlinger.

- For at åbne mappen eller URI'en i din historikliste, klik på værktøjslinjeknappen Tilbage.

- For at åbne mappen eller URI i din historikliste, klik på værktøjslinjeknappen Fremad.

- For at vise en liste over tidligere sete elementer, klik på ned-piletasten til højre for værktøjslinjeknappen Tilbage. For at åbne et element fra denne liste, klik på elementet.

- For at vise en liste over elementer du kiggede på efter det nuværende element, klik på ned-piletasten til højre for værktøjslinjeknappen Fremad. For at åbne et element fra denne liste, klik på elementet.

#### Navigation i din historikliste via historik i sidepanelet

For at vise Historiklisten i sidepanelet vælges Historik fra rullegardinlisten øverst i sidepanelet. Historiklisten i sidepanelet viser en liste med dine tidligere viste elementer.

For at vise et element fra din historikliste i visningspanelet, dobbeltklik på elementet i listen Historik.

## Åbning af filer

Når du åbner en fil, så udfører filhåndteringen standardhandlingen for den filtype.

For eksempel, åbning af en musikfil vil afspille den med standardprogrammet til musikafspilning, åbning af en tekstfil vil medføre at du kan læse og redigere den i et tekstredigeringsprogram og åbning af en billedfil vil vise billedet.

Filhåndteringen kontrollerer indholdet af en fil for at bestemme filtypen. Hvis de første linjer ikke afklarer filtypen, så kontrollerer filhåndteringen filendelsen.

Hvis du åbner en kørbar tekstfil, det vil sige en, som Caja anser kan afvikles som et program, så vil du blive spurgt om, hvad du ønsker at gøre: kør den, eller vis den i et tekstredigeringsprogram. Du kan ændre denne opførsel i .

### Kørsel af standardhandlingen

For at køre standardhandlingen for en fil, dobbeltklik på filen. For eksempel er standardhandlingen for tekstdokumenter visning af filen i en tekstfremviser. I dette tilfælde kan du dobbeltklikke på filen for at vise filen i en tekstfremviser.

Du kan ændre filhåndteringens indstillinger, så du kører standardhandlingen via et klik. For yderligere information, se .

### Kørsel af handlinger der ikke er standard

For at køre handlinger udover standardhandlingen for en fil, vælg filen som du ønsker at udføre en handling på. I menuen Fil vil du have enten »Åbn med«-valg, eller en undermenu Åbn med. Vælg de ønskede indstillinger fra denne liste.

### Tilføjelse af handlinger

For at tilføje handlinger associeret med en filtype, udfør de følgende trin:

1. I visningspanelet, vælg en filtype du ønsker at tilføje en handling.

2. Vælg Fil Åbn med et andet program.

3. Vælg enten et program i dialogen åbn med eller gå til programmer hvormed du ønsker at åbne denne type.

Handlingen, du har valgt, er nu tilføjet til listen over handlinger for den bestemte filtype. Hvis der ikke var en tidligere handling associeret med typen, så er den netop tilføjede handling standarden.

Du kan også tilføje handlinger i fanebladet Åbn med under Fil Egenskaber.

### Ændring af handlinger

For at ændre handlingerne associeret med en fil eller filtype, udfør de følgende trin:

1. I visningspanelet, vælg en filtype som du ønsker at ændre handling for.

2. Vælg Fil Egenskaber.

3. Vælg fanebladet Åb med.

4. Brug knapperne Tilføj eller Fjern for at skræddersy listen med handlinger. Vælg standardhandlingen med indstillingen til venstre for listen.

## Søgning efter filer

Filhåndteringen Caja indeholder en nem og simpel måde at søge i dine filer og mapper. For at begynde søgningen trykkes på Ctrl F eller vælg værktøjslinjeknappen Søg. Søgelinjen bør ser ud som i

### Søgelinjen

Søgelinjen.

Indtast tegn til stede i navnet eller indholdet af filen eller mappen du ønsker at finde og tryk på Retur. Resultatet af din søgning fremgår i visningspanelet som illustreret i

### Resultatet af en søgning

Resultatet af en søgning.

Hvis du ikke er tilfreds med sin søgning kan du raffinere den ved at tilføje yderligere betingelser. Dette gør, at du kan afgrænse søgningen til en specifik filtype eller placering. For at tilføje søgebetingelser klikkes på +-ikonet. viser en søgning, som er blevet begrænset til brugerens hjemmemappe og kun søger efter tekstfiler.

### Begrænse en søgning

Begrænse en søgning.

### Gemme søgninger

Cajasøgninger kan også gemmes til fremtidig brug. Når gemt kan søgninger åbnes igen senere. viser en bruger med tre gemte søgninger, der gennemser en af dem.

#### Gennemse resultaterne af en gemt søgning

Gennemse resultaterne af en gemt søgning.

Gemte søgninger opfører sig præcis som normale mapper, for eksempel kan du åbne, flytte eller slette filer fra en gemt søgning.

## Håndtere dine filer og mapper

Dette afsnit beskriver hvordan du arbejder med dine filer og mapper.

### Mapper og filsystemer

I Linux- og andre Unix-lignende operativsystemer er filsystemet organiseret i en hierarkisk, trælignende struktur. Det højeste niveau for filsystemet er `/` eller rodmappen. Disse operativsystemer opretter et virtuelt filsystem, hvori et filsystemobjekt lagrer information om over- og undermappe, samt dets egne attributter, blandt andet, ejeren, rettigheder, sidste ændring, adgang eller ændring af filsystemobjektet.

For eksempel viser, `/home/jebediah/cheeses.odt` den korrekte fulde sti til filen `cheeses.odt` som findes i mappen `jebediah` som er under mappen `home`, som igen er under rodmappen (`/`).

Under rodmappen (`/`) er der et sæt af vigtige mapper eller symbolske henvisninger til mapper:

- `/bin` - vigtig binalle programmer

- `/boot` - filer som er krævet for at boote (starte) computeren

- `/dev` - device-filerne (enhedsfiler)

- `/etc` - konfigurationsfiler, opstartsskripter, etc...

- `/home` - lokale brugers home-mapper

- `/lib` - system libraries (systembiblioteker)

- `/lost+found` - tilbyder et lost+found-system (mistet+fundet) for filer som findes under rodmappen (`/`)

- `/media` - monterede (indlæste) eksterne media (medier) såsom cd'er, digitale kameraer etc ...

- `/mnt` - mounted (monterede) filsystemer

- `/opt` - tilbyder en placering for optional valgfrie programmer til installation

- `/proc` - speciel dynamisk mappe som vedligeholder information om systemets tilstand, inklusive kørende processer

- `/root` - root brugers hjemmemappe, udtalt »slash-root«

- `/sbin` - vigtige system binære filer

- `/srv` - tilbyder en placering for data brugt af servere

- `/sys` - indeholder information om systemet

- `/tmp` - temporary (midlertidige) filer

- `/usr` - programmer og filer som hovedsagelig er tilgængelige for alle users (brugere)

- `/var` - variable filer såsom logge og databaser

Mere detaljeret information om det UNIX-lignende filsystemhierarki er tilgængelig på Filesystem Hierarchy Standard 3.0 http://refspecs.linuxfoundation.org/fhs.shtml.

### Brug af visninger til vise dine filer og mapper

Filhåndteringen indeholder visninger som gør, at du kan vise indeholdet af dine mapper på forskellige måder, ikonvisning og listevisning.

- Ikonvisning

  Viser elementerne i mappen som ikoner.

  #### Hjemmemappen vist i en ikonvisning

  Din hjemmemappe vist i en ikonvisning.

- Listevisning

  Viser elementerne i mappen som en liste.

  #### Hjemmemappen vist i en listevisning

  Din hjemmemappe vist i en listevisning.

Du kan bruge menuen Vis, eller rullegardinet Vis som til at vælge mellem ikon- eller listevisning. Du kan angive hvordan du ønsker at arrangere eller sortere elementer i mappen og ændre størrelsen på elementerne i visningspanelet. De følgende afsnit beskriver hvordan du arbejder med ikonvisning og listevisning.

#### For at arrangere dine filer i ikonvisning

Når du viser indholdet af en mappe i ikonvisning, så kan du angive hvordan elementerne skal arrangeres i mappen. For at angive hvordan elementer arrangeres i ikonvisning, vælg Vis Arranger elementer. Undermenuen Arranger elementer indeholder de følgende sektioner:

- Øverst er en indstilling til at arrangere dine filer manuelt.

- Midtersektionen indeholder indstillinger som gør, at du kan sortere dine filer automatisk.

- Nederste sektion indeholder indstillinger som gør, at du kan ændre hvordan dine filer arrangeres.

Vælg de passende indstillinger fra undermenuen, som beskrevet i den følgende tabel:

Indstilling | Beskrivelse
--- | ---
Manuelt | Vælg denne indstilling for at arrangere elementerne manuelt. For at arrangere elementerne manuelt, træk elementerne til placeringen du ønsker i visningspanelet.
Efter navn | Vælg denne indstilling for at sortere elementerne alfabetisk efter navn. Rækkefølgen på elementerne tager ikke højde for store/små bogstaver. Hvis filhåndteringen er angivet til at vise skjulte filer, så vises de skjulte filer sidst.
Efter størrelse | Vælg denne indstilling for at sortere elementerne efter størrelse, med det største element først. Når du sorterer elementerne efter størrelse, så sorteres mapperne efter antallet af elementer i mappen. Mapperne sorteres ikke efter den samlede størrelse på elementerne i mappen.
Efter type | Vælg denne indstilling for at sortere elementerne alfabetisk efter objekttype. Elementerne sorteres alfabetisk efter beskrivelsen af deres MIME-type. MIME-typen identificerer formatet på en fil og gør at programmer kan læse filen. For eksempel kan et e-postprogram bruge MIME-typen `image/png` til at registrere at en PNG-fil er vedhæftet en besked.
Efter ændringsdato | Vælg denne indstilling for at sortere elementerne efter datoen elementerne sidst blev ændret. De senest ændrede elementer vises først.
Efter emblemer | Vælg denne indstilling for at sortere elementerne efter emblemer tilføjet til elementerne. Elementerne sorteres alfabetisk efter emblemnavn. Elementer uden emblemer vises sidst.
Kompakt layout | Vælg denne indstilling for at arrangere elementerne, så elementerne er tættere på hinanden.
Omvendt rækkefølge | Vælg denne indstilling for at vende rækkefølgen hvormed du sorterer elementerne. For eksempel, hvis du sorterer elementer efter navn, så vælg Omvendt rækkefølge for at sortere elementerne i omvendt alfabetisk rækkefølge.

#### Opsætning af dine filer i listevisning

Når du viser indholdet i en mappe i listevisning, så kan du angive hvordan elementerne i mappen skal arrangeres. For at angive hvordan elementer skal arrangeres i listevisning, klik på teksthovedet for kolonnen, der angiver egenskaben, du ønsker at arrangere elementerne efter. For at vende sorteringsrækkefølgen om klik på det samme kolonneteksthoved igen.

For at tilføje eller fjerne kolonner fra listevisningen vælg Vis Synlige kolonner

Filhåndteringen husker hvordan du arrangerer elementerne i en bestemt mappe. Den næste gang du viser mappen er elementerne arrangeret på den samme måde, du valgte. Med andre ord, når du angiver hvordan elementerne skal arrangeres i en mappe, så tilpasser du mappen til at vise elementerne på den måde. For at returnere indstillingerne for mappen til standarden angivet i dine præferencer, så vælg Vis Nulstil visning til standarden.

#### For at ændre størrelsen på elementer i en visning

Du kan ændre størrelsen på elementer i en visning. Du kan ændre størrelsen hvis visningen viser en fil eller en mappe. Du kan ændre størrelsen på elementer i en visning på de følgende måder:

- For at øge størrelsen på elementer i en visning, så vælg Vis Zoom ind.

- For at reducere størrelsen på elementer i en visning, så vælg Vis Zoom ud.

- For at returnere elementerne i en visning til normal størrelse, så vælg Vis Normal størrelse.

Du kan også bruge zoomknapperne i placeringsbjælken i et browservindue til at ændre størrelsen på elementer i en visning. beskriver hvordan zoomknapperne anvendes.

##### Zoomknapper

Knap | Knapnavn | Beskrivelse
--- | --- | ---
Zoom ud-knap. | Zoom ud-knap | Klik på denne knap for at reducere størrelsen på elementer i en visning.
Knap i normal størrelse. | Knap i Normal størrelse | Klik på denne knap for at returnere elementer i en visning til normal størrelse.
Zoom ind-knap. | Zoom ind-knap | Klik på denne knap for at forstørre størrelsen på elementer i en visning.

Filhåndteringen husker størrelsen på elementer på en bestemt mappe. Den næste gang du viser mappen er elementerne vist i den størrelse du valgte. Med andre ord, når du ændrer størrelsen på elementer i en mappe så tilpasser du mappen til at vise elementerne i den størrelse. For at returnere størrelsen på elementer til standardstørrelsen vælges under præferencer Vis Nulstil visning til standarden.

### Valg af filer og mapper

Du kan vælge filer og mapper på flere måder i filhåndteringen. Typisk opnås det via at klikke på filerne via musen, som forklaret i . Derudover beskriver hvordan en gruppe af filer, der matcher et specifikt mønster, vælges.

#### Valg af elementer i filhåndteringen

Opgave | Handling
--- | ---
Vælg et element | Klik på elementet.
Vælg en gruppe af sammenhængende elementer | I ikonvisning, træk rundt om filerne du ønsker at vælge. I listevisning klikkes på det førse element i gruppen. Tryk og hold Skift, klik så på det sidste element i gruppen.
Vælg flere elementer | Tryk og hold Ctrl. Klik på elementerne du ønsker at vælge. Alternativt, tryk og hold Ctrl, træk så rundt om filerne, du ønsker at vælge.
Vælg alle elementer i en mappe | VælgRediger Vælg alle filer.

For at udføre standardhandlingen på et element dobbeltklikkes på elementet. Du kan ændre filhåndteringens præferencer, så at et klik på en fil starter standardhandlingen. For yderligere information se .

#### Valg af filer der matcher et specifikt mønster

Caja gør det muligt at vælge alle filer, der matcher et mønster baseret på deres filnavn og et valgfrit antal jokertegn. Dette kan være nyttigt hvis, for eksempel, du ønsker at vælge alle filer, som indeholder frasen »memo. har nogle eksempler på mulige mønstre og de filer som matches.

##### Valg af elementer i filhåndteringen

Mønster | Filer matchet
--- | ---
note.* | Dette mønster vil matche filer kaldt note, med enhver filendelse.
*.ogg | Dette mønster vil matche alle filer med filendelsen .ogg
*memo* | Dette mønster vil matche alle filer eller mapper hvis navn indeholder ordet memo.

For at udføre kommandoen Vælg mønster vælges Rediger Vælg mønstre fra menuen. Efter indtastning af det ønskede mønster har du de filer eller mapper, som matcher det valgte mønster. Du kan så udføre en handling på de valgte filer eller mapper.

### Træk og slip i filhåndteringen

Du kan bruge træk og slip til at udføre flere opgaver i filhåndteringen. Når du bruger træk og slip så tilbyder musemarkøren tilbagemelding om opgaven du udfører. beskriver opgaverne du kan udføre med træk og slip. Tabellen viser også musemarkørerne, som vises, når du bruger træk og slip.

#### Træk og slip i filhåndteringen

Opgave | Handling | Musemarkør
--- | --- | ---
Flyt et element | Træk elementet til den nye placering. | Flyt-markør.
Kopier et element | Vælg elementet, tryk så på Ctrl og hold tasten nede. Træk elementet til placeringen hvor du ønsker kopien skal være. | Kopimarkør.
Opret en symbolsk henvisning til et element | Vælg elementet, tryk så på CtrlSkift og hold tasterne nede. Træk elementet til placeringen hvor du ønsker at den symbolske henvisning skal være. | Symbolsk henvisning-markør.

Spørg hvad der skal ske med elementet du trækker

Tag fat i elementet, tryk og hold Alt. Du kan også bruge midterste museknap for at udføre den samme operation. Træk elementet til placeringen hvor du ønsker elementet skal befinde sig. Frigiv museknappen. En pop op-menu vises. Vælg en af de følgende elementer fra pop op-menuen:

- Flyt hertil

  Flyt elementet til placeringen.

- Kopier hertil

  Kopier elementet til placeringen.

- Henvis hertil

  Opretter en symbolsk henvisning til elementer på placeringen.

- Angiv som baggrund

  Hvis elementet er et billede, billedet gøres til baggrundsbillede. Du kan bruge denne kommando til at vælge baggrunden for skrivebordet, sidepanelet eller visningspanelet.

- Annuller

  Afbryder træk og slip-operationen.

Spørg-markør.

### Flytte en fil eller mappe

Du kan flytte en fil eller mappe ved at trække den med musen, eller med klip og indsæt-kommandoerne. Det følgende afsnit beskriver disse to metoder.

#### Træk til den nye placering

For at trække en fil eller mappe til en ny placering, udfør de følgende trin:

1. Åbn to filhåndteringsvinduer:

   - Vinduet indeholdende elementet du ønsker at flytte.

   - Vinduet du ønsker at flytte elementet til, eller vinduet indeholdende mappe du ønsker at flytte elementet til.

2. Træk filen eller mappen du ønsker at flytte til den nye placering. Hvis den nye placering er et vindue, slip et sted i vinduet. Hvis den nye placering er et mappeikon, slip elementet på mappen.

For at flytte filen eller mappen til en mappe som er et niveau under den nuværende placering, åbn ikke et nyt vindue. I stedet, træk filen eller mappen til den nye placering i det samme vindue.

For yderligere om at trække elementer, se .

#### Klip og indsæt på det nye sted

Du kan klippe en fil eller mappe og indsætte filen eller mappen i en anden mappe, på følgende måde:

1. Vælg filen eller mappen du ønsker at flytte, vælg så Rediger Klip.

2. Åbn mappen hvortil du ønsker at flytte filen eller mappen, vælg så Rediger Indsæt.

### Kopiere en fil eller mappe

Du kan kopiere en fil eller mappe ved at trække den med musen, eller med kommandoerne kopier og indsæt. Det følgende afsnit beskriver disse to metoder.

#### Træk til den nye placering

For at kopiere en fil eller mappe, udfør de følgende trin:

1. Åbn to filhåndteringsvinduer:

   - Vinduet indeholdende elementet du ønsker at flytte.

   - Vinduet du ønsker at flytte elementet til, eller vinduet indeholdende mappe du ønsker at flytte elementet til.

2. Træk filen eller mappe, du ønsker at flytte til den nye placering. Tryk og hold Ctrl ned enten før eller under trækket. Hvis den nye placering er et vindue, så slip et sted i vinduet. Hvis den nye placering er et mappeikon, så slip elementet du trækker på mappen.

For at kopiere filen eller mappen til en mappe som er et niveau under den nuværende placering, åbn ikke et nyt vindue. I stedet tag fat i filen eller mappen, tryk og hold Ctrl ned. Træk filen eller mappen til den nye placering i det samme vindue.

For yderligere om at trække elementer, se .

#### Kopier og indsæt på den nye placering

Du kan kopiere en fil eller mappe og indsætte filen eller mappen i en anden mappe, på følgende måde:

1. Vælg filen eller mappen, du ønsker at kopiere, vælg så Rediger Kopier.

2. Åbn mappen hvortil du ønsker at kopiere filen eller mappen, vælg så Rediger Indsæt.

### Duplikere en fil eller mappe

For at oprette en kopi af en fil eller mappe i den nuværende mappe, udfør de følgende trin:

1. Vælg filen eller mappen du ønsker at duplikere.

2. Vælg Rediger Dupliker.

   En kopi af filen eller mappen fremgår af den nuværende mappe.

### Oprette en mappe

For at oprette en mappe udføres de følgende trin:

1. Åbn mappen hvor du ønsker at oprette den nye mappe.

2. VælgFil Opret mappe. Alternativt, højreklik på baggrunden af vinduet, vælg så Opret mappe.

   En mappe uden navn tilføjes til placeringen. Navnet på mappen vælges.

3. Tast et mappenavn, tryk så Retur.

### Skabeloner og dokumenter

Du kan oprette skabeloner fra dokumenter som du ofte opretter. For eksempel, hvis du ofte opretter fakturaer, så kan du oprette et tomt fakturadokument og gemme dokumentet som `faktura.doc` i mappen `$HOME/Skabeloner`.

Du kan også tilgå skabelonmappen fra en filbrowser. Vælg Gå Skabeloner.

Skabelonnavnet vises som et undermenuelement i menuen Opret dokument.

Du kan også oprette undermapper i skabelonmappen. Undermapper vises som undermenuer i menuen.

Du kan også dele skabeloner. Opret en symbolsk henvisning fra skabelonmappen til mappen indeholdende de delte skabeloner.

#### For at oprette et dokument

Hvis du har dokumentskabeloner, så kan du vælge at oprette et dokument fra en af de installerede skabeloner.

De følgende trin udføres for at oprette et dokument:

1. Vælg mappen hvor du ønsker at oprette det nye dokument.

2. Vælg Fil Opret dokument. Alternativt, højreklik på baggrunden af visningspanelet, vælg så Opret dokument.

   Navnene på tilgængelige skabeloner vises som undermenuelementer fra menuen Opret dokument.

3. Dobbeltklik på skabelonnavnet for dokumentet som du ønsker at oprette.

4. Omdøb dokumentet før det gemmes i den passende mappe.

### Omdøb en fil eller mappe

De følgende trin udføres for at omdøbe en fil eller mappe:

1. Vælg filen eller mappen du ønsker at give et nyt navn.

2. Vælg Rediger Omdøb. Alternativt, højreklik på filen eller mappen, vælg så Omdøb.

   Navnet på filen eller mappen vælges.

3. Tast et nyt navn for filen eller mappen, tryk så Retur.

### Flyt en fil eller mappe til papirkurven

For at flytte en fil eller mappe til Papirkurven udføres de følgende trin:

1. Vælg filen eller mappen som du ønsker at flytte til Papirkurven.

2. Vælg Rediger Flyt til papirkurv. Alternativt, højreklik på filen eller mappen, vælg så Flyt til papirkurv.

Alternativt, du kan trække filen eller mappen til Papirkurv-objektet på skrivebordet.

Når du flytter en fil eller mappe fra et eksternt medie til Papirkurven lagres filen eller mappen i en Papirkurvsplacering på det eksterne medie. For at fjerne filen eller mappen permanent fra det eksterne medie, skal du tømme Papirkuven.

### Slette en fil eller mappe

Når du sletter en fil eller mappe, flyttes filen eller mappen ikke til Papirkurven, men slettes fra dit filsystem øjeblikkeligt. Menuelementet Slet er kun tilgængelig hvis du vælger Inkluder en Slet-kommando, som går uden om indstillingen Papirkurv i dialogen Indstillinger for filhåndtering.

Udfør de følgende trin for at slette en fil eller mappe:

1. Vælg filen eller mappen du ønsker at slette.

2. Vælg Rediger Slet. Alternativt, højreklik på filen eller mappen, vælg så Slet.

Alternativt, vælg filen eller mappen du ønsker at slette, og tryk SkiftDel.

Denne genvej er uafhængig af indstillingen Inkluder en Slet-kommando som går uden om Papirkurven.

### Oprette en symbolsk henvisning til en fil eller mappe

En symbolsk henvisning er en speciel filtype, som peger på en anden fil eller mappe. Når du udfører en handling på en symbolsk henvisning, så udføres handlingen på filen eller mappen, som den symbolske henvisning peger på. Når du sletter en symbolsk henvisning, så sletter du dog henvisningsfilen, ikke filen som den symbolske henvisning peger på.

For at oprette en symbolsk henvisning til en fil eller mappe, så vælg filen eller mappen, som du ønsker at oprette en henvisning til. Vælg Rediger Opret henvisning. En henvisning til filen eller mappen tilføjes til den nuværende mappe.

Alternativt, tag fat i elementet du ønsker at lave at lave en henvisning til, tryk og hold CtrlSkift. Træk elementet til placeringen hvor du ønsker at placere henvisningen.

Filhåndteringen tilføjer som standard et emblem til symbolske henvisninger.

Rettighederne for en symbolsk henvisning bestemmes af filen eller mappen hvorpå en symbolsk henvisning peger.

For yderligere om at trække elementer, se .

### Visning af egenskaber for en fil eller mappe

Udfør de følgende trin for at vise egenskaberne for en fil eller mappe.

1. Vælg filen eller mappen hvis egenskaber du ønsker at vise.

2. Vælg Fil Egenskaber. En egenskaberdialog vises.

3. Brug egenskaberdialogen til at vise egenskaberne for filen eller mappen.

4. Klik Luk for at lukke dialogen for egenskaber.

Den følgende tabel viser egenskaberne, som du kan vise eller angive for filer eller mapper, den præcise information afhænger af objekttypen:

Egenskab | Beskrivelse
--- | ---
Navn | Navnet på filen eller mappen. Du kan ændre navnet her og filen eller mappen vil blive omdøbt, når du klikker på Luk.
Type | For eksempel typen på objekt, fil eller mappe.
Placering | Systemstien for objektet. Dette repræsenterer hvor objektet er placeret på din computer, relativ til systemroden.
Lydstyrke | Diskenheden hvor mappen befinder sig. Dette er den fysiske placering af mappen, hvorpå mediet befinder sig, for eksempel hvilken harddisk eller cd-rom-drev.
Ledig plads | Mængden af ledig plads på mediet hvor en mappe befinder sig. Dette repræsenterer den maksimale mængde af data, du kan kopiere til denne mappe.
MIME-type | Den officielle navngivning af filtypen.
Ændret | Datoen og tidspunktet hvor objektet sidst blev ændret.
Tilgået | Datoen og tidspunktet som objektet sidst blev tilgået.

### Filrettigheder

Rettigheder er indstillinger tildelt hver fil og mappe, som bestemmer hvilken type adgang brugere har til filen eller mappen. For eksempel kan du bestemme om andre brugere kan læse og redigere en fil, som tilhører dig, eller kun har adgang til at læse den, men ikke lave ændringer i den.

Hver fil tilhører en bestemt bruger, og er associeret med en gruppe som ejeren er en del af. Superbrugeren »root« har mulighed for at tilgå enhver fil på systemet.

Du kan angive rettigheder for tre kategorier af brugere:

Ejer

  Brugeren som oprettede filen eller mappen.

Gruppe

  En gruppe af brugere som ejeren tilhører.

Andre

  Alle andre brugere ikke allerede inkluderet.

For hver kategori af bruger kan forskellige rettigheder angives. Disse opfører sig forskellige for filer og mapper, som i det følgende:

læse

  Filer kan åbnes

  Mappeindhold kan vises

skrive

  Filer kan redigeres eller slettes

  Mappeindhold kan ændres

kør

  Kørbare filer kan afvikles som et program

  Mapper kan indtastes

For yderligere information om ændring af rettigheder på en fil eller mappe, se .

### Ændring af rettigheder

#### Ændring af rettigheder for en fil

Udfør de følgende trin for at ændre rettighederne for en fil:

1. Vælg filen du ønsker at ændre.

2. Vælg Fil Egenskaber. for elementet vises.

3. Klik på fanebladet Tilladelser.

4. For at ændre filens gruppe, vælg fra grupperne brugeren tilhører i rullegardinet.

5. For hver af ejer, gruppe og alle andre brugere, vælg fra disse rettigheder for filen:

   Ingen

     Ingen adgang til filen. (Du kan ikke angive dette for ejeren).

   Kun læse

     Brugerne kan åbne en fil for at se dens indhold, men ikke foretage nogle ændringer.

   Læse og skrive

     Normal adgang til en fil er mulig: Den kan åbnes og gemmes.

6. For at tillade at en fil kan afvikles som et program, vælg Kør

#### Ændring af rettigheder for en mappe

For at ændre rettighederne for en mappe, udfør de følgende trin:

1. Vælg mappen du ønsker at ændre.

2. Vælg Fil Egenskaber. for elementet vises.

3. Klik på fanebladet Tilladelser.

4. For at ændre mappens gruppe, vælg fra grupperne brugeren tilhører i rullegardinet.

5. For hver af ejer, gruppen og alle andre brugere, vælg blandt disse mappeadgangsrettigheder:

   Ingen

     Ingen adgang til mappen er mulig. (Du kan ikke ændre dette for ejeren).

   Vis kun filer

     Brugerne kan se elementerne i mappen, men ikke åbne nogen af dem.

   Tilgå filer

     Elementer i mappen kan åbnes og ændres, såfremt deres egne rettigheder tillader det.

   Oprette og slette filer

     Brugeren kan oprette nye filer og slette filer i mappen, udover at kunne tilgå eksisterende filer.

For at indstille rettigheder for alle elementer indeholdt i en mappe, vælg Filadgang og egenskaben Kør og klik så på Anvend rettigheder på indeholdte filer.

### Tilføje noter til filer og mapper

Du kan tilføje noter til filer eller mapper. Du kan tilføje noter til mapper eller mapper på de følgende måder:

- Fra egenskaberdialogen

- Fra Noter i sidepanelet

#### Tilføjelse af en note via egenskabsdialogen

For at tilføje en note til en fil eller mappe udføres de følgende trin:

1. Vælg filen eller mappen du ønsker at tilføje en note til.

2. Vælg Fil Egenskaber. for elementet vises.

3. Klik på fanebladet Noter. I den faneopdelte sektion Noter, indtast noten.

4. Klik Luk for at lukke dialogen egenskaber. Et noteemblem tilføjes til filen eller mappen.

For at slette en note, slet noteteksten fra fanebladet Noter.

#### For at tilføje en note via noter i sidepanelet

For at tilføje en note til en fil eller mappe udføres de følgende trin:

1. Åbn filen eller mappen du ønsker at tilføje en note til i visningspanelet.

2. Vælg Noter fra rullegardinet øverst i sidepanelet. For at vise sidepanelet, vælg Vis Sidepanel.

3. Tast noten i sidepanelet. Et noteemblem tilføjes til filen eller mappen i visningspanelet og et noteikon tilføjes til sidepanelet. Du kan klikke på dette ikon for at vise noten.

For at slette en note, slet noteteksten fra Noter i sidepanelet.

### Brug af bogmærker for dine favoritsteder

Du kan have en liste af bogmærker i Caja: mapper og andre steder som du ofte skal åbne.

Dine bogmærker vises de følgende steder:

- Menuen Steder i toppanelet.

- Menuen Steder i et mappevindue.

- Menuen Bogmærker i et Cajabrowservindue.

- Sidepanelet i . Her kan du hurtigt åbne en fil, i en af dine bogmærkeder steder.

- Listen over ofte anvendte steder i . Denne gør, at du hurtigt kan gemme en fil på et sted du har i dine bogmærker.

For at åbne et element som er i dine bogmærker, vælg elementet fra en menu.

#### Tilføje et bogmærke

For at tilføje et bogmærke åbnes mappen eller stedet du ønsker at bogmærke, vælg så Steder Tilføj bogmærke.

Hvis du bruger et Caja-browservindue, så vælg Bogmærker Tilføj bogmærke.

#### For at redigere et bogmærke

Udfør de følgende trin for at redigere dine bogmærker:

1. Vælg Steder Rediger bogmærker, eller i et browservindue, Bogmærker Rediger bogmærker. En dialog Rediger bogmærker vises.

2. Vælg bogmærket i venstre side af dialogen Rediger bogmærker. Rediger detaljerne for bogmærket i højre side af dialogen Rediger bogmærker, som følger:

   Dialogelement | Beskrivelse
   --- | ---
   Navn | Brug denne tekstboks til at angive navnet, som identificerer bogmærket i menuerne.
   Placering | Brug dette felt til at specificere placeringen af bogmærket. Mapper på systemet bruger `file:///`-URI'en.

3. For at slette et bogmærke, vælg bogmærket i venstre side af dialogen. Klik Slet.

### Brug af papirkurven

Papirkurvikon, tom.

Papirkurven er en speciel mappe, som indeholder filer du ikke længere ønsker at bevare. Filer i papirkurven er ikke permanent slettet før du tømmer papirkurven. Denne to-trins proces foretages for at du kan fortryde en sletning, eller ved en fejl sletter en forkert fil.

Du kan flytte de følgende elementer til Papirkurven:

- Filer

- Mapper

- Skrivebordsobjekter

Hvis du har brug for at hente en fil fra Papirkurven, så kan du vise Papirkurven og flytte filen ud af Papirkurven. Når du tømmer Papirkurven, så sletter du indholdet af Papirkurven permanent.

#### At vise papirkurven

Du kan vise indholdet af Papirkurven på følgende måder:

- Fra et filbrowservindue

  Vælg Gå Papirkurv. Indholdet af Papirkurven vises i vinduet.

- Fra et delvist vindue

  Vælg Steder Papirkurv. Indholdet af Papirkurven vises i vinduet.

- Fra skrivebordet

  Dobbeltklik på objektet Papirkurv på skrivebordet.

#### Tømning af papirkurven

Du kan tømme indholdet af Papirkurven på de følgende måder:

- Fra et filbrowservindue

  Vælg Fil Tøm papirkurven.

- Fra skrivebordet

  Højreklik på objektet Papirkurv og vælg Tøm papirkurven.

Når du tømmer papirkurven, så fjerner du alle filer i papirkurven. Vær sikker på, at papirkurven kun indeholder filer du ikke længere har brug for.

### Skjulte filer

Som standard viser Caja ikke bestemte systemfiler og sikkerhedskopier i mapper. Dette forhindrer utilsigtet ændring eller sletning af dem, som kan påvirke din computers funktion og samtidig forbedrer overblikket på steder som din hjemmemappe. Caja viser ikke:

- Skjulte filer, hvis filnavn begynder med et punktum (.).

- Sikkerhedskopier, hvis filnavn ender med en tilde (~)

- Filer som vises i en bestemt mappes `.hidden`-fil.

Du kan skjule eller vise i en bestemt mappe ved at vælge Vis Vis skjulte filer, eller ved at trykke CtrlH.

Caja kan via en indstilling altid vise skjulte filer, se .

#### Skjul en fil eller mappe

For at skjule en fil eller mappe i Caja, så omdøb enten filen så dens navn begynder med punktum (.) eller opret en tekstfil navngivet .hidden i den samme mappe og tilføj dets navn til den fil, som i eksemplet vist nedenfor:

    filnavn
    mappenavn

Du skal eventuelt opdatere det relevante Cajavindue for at se ændringen: tryk på CtrlR.

## Elementegenskaber

Vinduet Elementegenskaber viser yderligere information om en fil, mappe eller andet element i filhåndteringen. Med dette vindue kan du også:

- Ændre ikonet for et element: se .

- Tilføje eller fjerne emblemer for et element: se .

- Ændre UNIX-filrettighederne for et element: se .

- Vælge hvilket program det bruges til at åbne et element og andre af samme type.

- Tilføje noter til et element: se .

For at åbne vinduet med elementegenskaber udføres de følgende trin:

1. Vælg elementet hvis egenskaber du ønsker at undersøge eller ændre. Hvis du har valgt mere end et element vil egnskabsvinduet vise egenskaberne som er fælles for alle valgte elementer.

2. Udfør en af de følgende muligheder:

   - Vælg Fil Egenskaber.

   - Højreklik på det valgte element og vælg Egenskaber.

   - Tryk AltRetur.

## Ændre udseendet på filer og mapper

Filhåndteringen Caja gør det muligt at ændre udseendet på dine filer og mapper på flere måder. Du kan tilpasse måden filer eller mapper ser ud ved at vedhæfte emblemer eller baggrunde til dem. Du kan også ændre formatet som Caja viser disse elementer i. De følgende afsnit viser hvordan det gøres.

### Ikoner og emblemer

Filhåndteringen viser dine filer og mapper som ikoner. Afhængig af filtypen kan ikonet være en billedrepræsentation af filtypen, et lille miniaturebillede eller en forhåndsvisning der viser filernes indhold. Du kan også tilføje emblemer til dine fil- og mappeikoner. Sådanne emblemer fremgår udover filikonet og tilbyder en anden måde at håndtere dine filer. For eksempel kan du markere en fil som vigtigt ved at tilføje emblemet Vigtig (important) til den, hvilket giver den følgende visuelle effekt:

Filikon med vigtig (Important) emblem.

Bemærk hvordan filen til venstre kan skelnes fra filen til højre på tilføjelsen af emblemet Vigtig (!) til sit ikon. Se for yderligere om tilføjelse af emblemer.

Filhåndteringen anvender automatisk emblemer for de følgende filtyper:

- Symbolske henvisninger

- Elementer hvor du har de følgende rettigheder:

  - Ingen læserettighed

  - Ingen skriverettighed

Den følgende tabel viser standardemblemerne:

Standardemblem | Beskrivelse
--- | ---
Symbolisk henvisning emblem. | Symbolsk henvisning
Ingen skriverettighed emblem. | Ingen skriverettighed
Ingen læserettighed emblem. | Ingen læserettighed

### Ændring af ikon for en fil eller mappe

For at ændre ikonet som repræsenterer en individuel fil eller mappe, udføres de følgende trin:

1. Vælg filen eller mappen du ønsker at ændre.

2. Vælg Fil Egenskaber. for elementet vises.

3. I fanebladet Grundlæggende, klik på det nuværende Ikon. Dialogen Vælg tilpasset ikon vises.

4. Brug dialogen Vælg tilpasset ikon til at vælge ikonet, der skal repræsentere filen eller mappen.

5. Klik Luk for at lukke dialogen for egenskaber.

For at gendanne et ikon fra et tilpasset ikon til standardikonet, vælg filen eller mappen som du ønsker at vælge, vælg Fil Egenskaber. Klik på knappen Ikon, i dialogen Vælg tilpasset ikon, klik Gendan.

### Tilføje et emblem til en fil eller mappe

Udfør de følgende trin for at tilføje et emblem til et element:

1. Vælg elementet du ønsker at tilføje et emblem.

2. Højreklik på elementet, vælg Egenskaber. for elementet vises.

3. Klik på fanebladet Emblemer for at vise fanebladsafsnittet Emblemer.

4. Vælg emblemet at tilføje til elementet.

5. Klik Luk for at lukke dialogen for egenskaber.

I browservinduer kan du også tilføje emblemer til elementer ved at trække dem fra emblemsidepanelet.

### Oprettelse af et nyt emblem

For at oprette et nyt emblem, udfør de følgende trin:

1. Vælg Rediger Baggrunde og emblemer.

2. Klik på knappen Emblem, så klik på knappen Tilføj et nyt emblem. En dialog Opret et nyt emblem vises.

3. Tast et navn for emblemet i tekstboksen Nøgleord.

4. Klik på knappen Billede. En dialog vises, klik Gennemse. Når du vælger et emblem, klik O.k..

5. Klik O.k. på dialogen Opret et nyt emblem.

### Ændring af baggrunde

Filhåndteringen har baggrundsmønstre og emblemer, som du kan bruge til at ændre udseendet på dine mapper. Baggrundsmønstre og emblemer kan også bruges på skrivebordet, på mapper og bestemte sidepaneler i filbrowseren og på paneler.

For at ændre baggrunden for et vindue, panel eller panel, udføres de følgende trin:

1. Vælg Rediger Baggrunde og emblemer i ethvert filhåndteringsvindue. Dialogen Baggrunde og emblemer vises.

2. Klik på knappen Mønstre eller knappen Farver for at se en liste over baggrundsmønstre eller baggrundsfarver du kan bruge.

3. For at ændre baggrunden, træk et mønster eller farve til det ønskede vindue eller panel. For at nulstille baggrunden, træk felter Nulstil til det ønskede vindue eller panel.

Du kan angive baggrunden for alle mapper i filhåndteringen ved at trække et mønster eller farve med din højre eller midterste museknap. Når du frigiver trækker får du en pop op-menu med indstillingen til at angive mønsteret eller farve som baggrund for alle mapper.

Du kan tilføje et nyt mønster til listen ved at klikke på knappen Tilføj et nyt mønster når mønstrene er valgt. Find en billedfil i dialogen filvælger og klik på Åbn. Billedfilen vil fremgå af listen, du kan vælge fra.

Du kan tilføje en ny farve til listen ved at klikke på knappen Tilføj en ny farve, når farverne er valgt. Vælg en farve i dialogen for farvevalg og klik på O.k.. Farven vil fremgå af listen over farver, du kan vælge fra.

## Brug af eksterne medier

Filhåndteringen kan starte diverse handlinger når et eksternt medie dukker op, såsom montering, åbning af et vindue i filhåndteringen der viser mediets indhold eller kørsel af et egnet program som kan håndtere mediet (for eksempel en musikafspiller for en lyd-cd). Se for information om hvordan disse handlinger konfigureres for forskellige medieformater.

### Montering af et medie

At montere et medie er at gøre filsystemet for mediet tilgængelig for adgang. Når du monterer et medie, så vedhæftes filsystemet for mediet som en undermappe til dit filsystem.

For at montere et medie, indsæt mediet i den passende enhed. Et ikon som repræsenterer mediet tilføjet til skrivebordet. Ikonet tilføjes kun, hvis dit system er konfigureret til at montere enheden automatisk, når mediet registreres.

Hvis dit system ikke er konfigureret til at montere enheden automatisk, så skal du montere enheden manuelt. Dobbeltklik på ikonet Computer fra skrivebordet. En dialog Computer vises. For at montere et diskettedrev, dobbeltklik på ikonto Diskette. Et ikon som repræsenterer mediet tilføjes til skrivebordet.

Du kan ikke ændre navnet på et eksternt medieikon.

### Vis medieindhold

Du kan vise medieindhold på enhver af de følgende måder:

- Dobbeltklik på ikonet som repræsenterer mediet på skrivebordet.

- Højreklik på ikonet som repræsenterer mediet på skrivebrodet, vælg så Åbn.

Et vindue i filhåndteringen viser indholdet for mediet. For at genindlæse visningen, klik på knappen Genindlæs.

### For at vise medieegenskaber

For at vises egenskaberne for eksternt medie, højreklik på ikonet som repræsenterer mediet på skrivebordet, vælg så Egenskaber. En dialog viser egenskaberne for mediet.

For at lukke egenskaberdialogen, klik Luk.

### For at skubbe et medie ud

For at skubbe et medie ud, højreklik på medieikonet på skrivebordet, vælg så Skub ud. Hvis drevet for mediet er motoriseret, så skubbes mediet ud fra drevet. Hvis drevet for mediet ikke er motoriseret, vent indtil skrivebordsikonet for mediet forsvinder, skub så mediet ud manuelt.

Du kan ikke skubbe et medie ud fra et motoriseret drev, når mediet er monteret. For at skubbe et medie ud, afmonter mediet. For eksempel, for at fjerne et USB-drev, udfør de følgende trin:

1. Luk alle vinduer for filhåndteringen, Terminalvinder og ethvert andet vindue som tilgår USB-drevet.

2. Højreklik på ikonet som repræsenterer drevet på skrivebordet, vælg så Skub ud. Skrivebordsikonet for drevet forsvinder.

3. Fjern USB-drevet.

Du skal afmontere eksterne medier før de fjernes. Fjern ikke et USB-drev før du har afmonteret drevet. Hvis du ikke afmonterer først kan du miste data.

## Brænd cd'er eller dvd'er

At skrive (brænde) til en cd eller dvd kan være nyttigt til sikkerhedskopiering af dine vigtige dokumenter. For at kunne dette skal din computer have en cd- eller dvd-brænder.

En simpel måde at kontrollere hvilken slags cd- eller dvd-drev din computer har et at vælge Steder Computer fra toppanelets menulinje. Hvis ikonet for dit cd-drev har termer som »cd-rw« eller »dvd(+-)r« i sin etiket, så kan din computer skrive til diske.

Du kan vælge filer, du ønsker at brænde til en disk, på ethvert tidspunkt. Filhåndteringen tilbyder en speciel mappe for filer og mapper, som du ønsker at skrive til en cd eller dvd. Derfra kan du nemt skrive al indholdet (som du placerer i denne specielle mappe) til en cd eller dvd.

### Oprettelse af datadiske

For at skrive en cd eller dvd, udfør de følgende trin:

1. Åbn Programmer Systemværktøjer Cd/dvd-brænder . Filhåndteringen åbner cd/dvd-brændermappen.

   I filbrowservnduet er elementet Cd/dvd-brænder tilgængelig i menuen Gå.

2. Træk filerne og mapperne du ønsker at skrive til cd eller dvd til cd/dvd-brændermappen.

3. Indsæt en skrivbar cd eller dvd i cd/dvd-brænderen i dit system.

4. Tryk på knappen Skriv til disk eller vælg Fil Skriv til cd/dvd. En dialog Skriv til disk vises.

5. Brug dialogen Skriv til disk til at angive hvordan du ønsker at skrive cd'en, på følgende måde:

   Dialogelement | Beskrivelse
   --- | ---
   Skriv til disk | Vælg enheden hvor du ønsker at skrive cd'en til fra rullegardinet. For at oprette en cd-aftryksfil, vælg indstillingen Filaftryk. En cd-aftryksfil er en normal fil, som indeholder alle dataene i det samme format som en cd, som du så senere kan skrive til en cd.
   Disknavn | Indtast et navn for cd'en i tekstboksen.
   Datastørrelse | Viser størrelsen for dataene der skal skrives til disken. Den tomme disk skal mindst have denne størrelse.
   Skrivehastighed | Vælg hastigheden du ønsker at cd'en skal skrives med via rullegardinet.

6. Klik på knappen Skriv.

   Hvis du valgte indstillingen Filaftryk fra rullegardinet Mål at skrive til, vises dialogen Vælg et filnavn for diskaftrykket. Brug dialogen til at angive placeringen, hvor du ønsker at gemme diskaftryksfilen. Som standard har diskaftryksfiler filendelsen `.iso`.

   Dialogen Skriver disk vises. Denne proces tager lidt tid. Når disken er skrevet eller når diskaftryksfilen er oprettet, vises en besked om at processen er fuldført.

Du kan indstille at cd/dvd creator-mappen åbnes automatisk, når du indsætter en tom disk. Se .

Filsystemet skrevet til cd'en vil være læsbar med lange filnavne på alle de seneste operativsystemer. Både Joliet- og Rock Ridge cd-rom-filsystemendelserne anvendes.

### Kopiering af cd'er eller dvd'er

Du kan oprette en kopi af en cd eller dvd, enten til en anden disk eller til en aftryksfil lagret på din computer. For at oprette en kopi, udfør de følgende trin:

1. Indsæt disken du ønsker at kopiere.

2. Vælg Steder Computer fra toppanelets menulinje.

3. Højreklik på cd-ikonet og vælg Kopier disk.

4. Dialogen Skriv til disk vises.

Hvis du kun har et drev der kan skrive, så vil processen først oprette en diskaftryksfil på din computer. Den originale disk skubbes så ud og du bliver bedt om at ændre den til en tom disk hvor kopien kan skrives til.

Hvis du ønsker at oprette mere end en kopi, så vælg Aftryksfil på Skriv til disk og skriv så diskaftrykket: se .

### Oprettelse af en disk fra en aftryksfil

Du kan skrive et diskaftryk til en cd eller dvd. For eksempel, så kan du hente et diskaftryk fra internettet, eller tidligere have oprettet et selv. Diskaftryk har normalt filendelsen `.iso` og kaldes undertiden iso-filer.

For at skrive et diskaftryk, højreklik på diskaftryksfilen, vælg så Skriv til disk fra pop op-menuen.

## Navigere eksterne servere

Filhåndteringen Caja tilbyder et integreret adgangspunkt til dine filer, programmer, FTP-sider, Windows-delinger, WebDav-servere og SSH-servere.

### Tilgå en ekstern server

Du kan bruge filhåndteringeen til at tilgå en ekstern server, det værende en FTP-side, en Windows-deling, en WebDav-server eller en SSH-server.

For at tilgå en ekstern server, vælg Fil Forbind til server. Du kan også tilgå dialogen fra menulinjen ved at vælge Steder Forbind til server.

For at forbinde med en ekstern server, start med at vælge tjenestetypen, indtast så serveradressen.

Hvis krævet af din server, kan du angive den følgende valgfrie information:

Dialogelement | Beskrivelse
--- | ---
Port | Port at forbinde til på serveren. Bør kun bruges hvis nødvendigt for at ændre standardporten, normalt efterlades feltet tomt.
Mappe | Mappe at åbne ved forbindelse til serveren.
Brugernavn | Brugernavnet for kontoen brugt til at forbinde med serveren. Denne bør angives med forbindelsesinformationen hvis krævet. Brugernavninformation er ikke passende for en offentlig FTP-forbindelse.
Navn at anvende for forbindelsen | Designation for forbindelsen som den vil fremgå i filhåndteringen.
Deling | Navn på den ønskede Windows-deling. Dette er kun gældende for Windows-delinger.
Domænenavn | Windowsdomæne. Er kun gældende for Windowsdelinger.

Hvis serverinformationen leveres i form af en URI, eller du kræver en speciel forbindelse, så vælg Tilpasset sted som tjenestetype.

Når du har udfyldt informationen, klik på knappen Forbind. Når forbindelsen er oprettet vises sideindholdet og du kan trække og slippe filer til og fra den eksterne server.

### For at tilgå netværkssteder

Hvis dit system er konfigureret til at tilgå steder på et netværk, så kan du bruge filhåndteringen til at tilgå netværkstederne.

For at tilgå netværkssteder, åbn filhåndteringen og vælg Steder Netværksservere. Et vindue åbner, som viser netværkssteder du har adgang til. Dobbeltklik på netværket, som du ønsker at tilgå.

For at tilgå UNIX-delinger, dobbeltklik på objektet Unix Network (NFS) . En liste over UNIX-delinger er tilgængelige for dig i filhåndteringsvinduet.

For at tilgå Windowsdelinger, dobbeltklik på objektet Windows Network (SMB) .En liste over Windowsdelinger tilgængelige for dig vises i filhåndteringsvinduet.

### Tilgå specielle URI-steder

Caja har bestemte specielle URI-steder som gør, at du kan tilgå bestemte funktioner fra filhåndteringen.

Disse er for avancerede brugere: I de fleste tilfælde er der en nemmere metode til at tilgå funktionerne eller stedet.

viser de specielle URI-steder, du kan bruge med filhåndteringen.

#### Specielle URI-steder

URI-sted | Beskrivelse
--- | ---
`burn:///` | Dette er et specielt sted, hvor du kan kopiere filer og mapper, som du ønsker at skrive til en cd. Herfra kan du nemt skrive indholdet af stedet til en cd. Se også .
`network:///` | Viser netværkssteder du kan forbinde til, hvis dit system er konfigureret til at tilgå steder på et netværk. for at tilgå et netværkssted, dobbeltklik på netværksstedet. Du kan også bruge denne URI til at tilføje netværkssteder til dit system. Se også .

## Cajapræferencer

Brug dialogen Indstillinger for filhåndtering til at tilpasse filhåndteringen til dine krav og præferencer.

For at vise dialogen Indstillinger for filhåndtering, vælg Rediger Præferencer. Du kan også tilgå denne dialog direkte fra toppanelets menulinje ved at vælge System Præferencer Filhåndtering.

Du kan angive præferencer i de følgende kategorier:

- Standardindstillingerne for visninger:

- Opførslen for filer og mapper, kørbare tekstfiler og papirkurven.

- Informationen som bliver vist i mulige tekster for ikoner og datoformatet.

- Kolonnerne som fremgår i listevisningen og deres rækkefølge.

- Indstillinger for forhåndsvisning til at forbedre ydelsen på filhåndteringen.

- Hvordan eksternt medie og forbundne enheder håndteres.

### Visningspræferencer

Du kan specificere en standardvisning og vælge sorteringsindstillinger og visningsindstilinger. Du kan også specificere standardindstillinger for ikonvisninger og listevisninger.

For at angive dine standardindstillinger for visning, vælg Rediger Præferencer. Kli på fanebladet Visninger for at vise faneafsnittet Visninger.

viser præferencerne for visning, som du kan ændre.

#### Visningspræferencer

Dialogelement | Beskrivelse
--- | ---
Vis nye mapper via | Vælg standardvisningen for mapper. Når du åbner en mappe, vises mappen i visningen, du vælger. Dette kan være ikonvisningen, listevisningen eller den kompakte visning, som er en variant af ikonet, som er organiseret i kolonner frem for rækker.
Arranger elementer | Vælg de karakteristika hvormed du ønsker at sortere elementerne i mapper som vises i denne visning.
Sorter mapper før filer | Vælg denne indstilling for at vise mapper før filer når du sorterer en mappe.
Vis skjulte og sikkerhedskopierede filer | Vælg denne indstilling for at vise filerne, som normalt ikke vises i mapper. For mere om skjulte filer, se .
Standardniveau for zoom i sektionerne ikonvisning, kompakt visning eller listevisning | Vælg zoomniveau for mapper som vises i denne visning. Zoomniveauet angiver størrelsen på elementer i en visning.
Brug kompakt layout | Vælg denne indstilling for at arrangere elementerne i ikonvisning, så at elementerne i mappen er tættere på hinanden.
Tekst ved siden af ikoner | Vælg denne indstilling for at placere mulige tekster for elementer ved siden af ikonet frem for under ikonet.
Alle kolonner har den samme bredde | Vælg denne indstilling for at give alle kolonner i en kompakt visning den samme bredde.
Vis kun mapper | Vælg denne indstilling for kun at vise mapper i Træet i sidepanelet.

### Præferencer for opførsel

For at angive præferencer for filer og mapper, vælg Rediger Præferencer. Klik på fanebladet Opførsel for at vise fanebladsafsnittet Opførsel. Du kan angive de følgende præferencer:

Enkelt klik for at åbne elementer

  Vælg denne indstilling for at udføre standardhandlingen for et element, når du klikker på elementet. Når denne indstilling er valgt, og du peger på et element, så understreges elementets titel.

Dobbeltklik for at åbne elementer

  Vælg denne indstilling for at udføre standardhandlingen for et element, når du dobbeltklikker på elementet.

Åbn altid i browservinduer

  Vælg denne indstilling for at bruge Caja i browsertilstand frem for i delvis tilstand. Valg af denne gør at du kan gennemse dine filre og mapper i det samme vindue, ellers vil du navigere dine filer og mapper som objekter.

Kør eksekverbare tekstfiler når de åbnes

  Vælg denne indstilling for at afvikle en kørbar fil i tekstformat, når du vælger filen. En kørbar tekstfil er en tekstfil, som kan afvikles, det vil sige, et skalskript.

Vis eksekverbare tekstfiler når de åbnes

  Vælg denne indstilling for at vise indholdet af en kørbar tekstfil, når du vælger den kørbare tekstfil.

Spørg hver gang

  Vælg denne indstilling for at vise en dialog når du vælger en kørbar tekstfil. Dialogen spørger om du ønsker at afvikle filen eller vise filen.

Spørg før tømning af papirkurven eller sletning af filer

  Vælg denne indstilling for at vise en bekræftelsesbesked før Papirkurven tømmes, eller filer slettes. Efterlad denne valgt med mindre du har grund til andet.

Inkluder en Slet-kommando som omgår Papirkurven

  Vælg denne indstilling for at tilføj et menupunkt Slet til de følgende menuer:

  - Menuen Rediger.

  - Pop op-menuen som vises når du højreklikker på en fil, mappe eller skrivebordsobjekt.

  Når du vælger et element så vælg menuelementet Slet, elementet slettes fra dit filsystem øjeblikkeligt. Der er ingen måde at gendanne en slettet fil. Vælg ikke dette med mindre, at du har en god årsag til dette.

### Visningspræferencer

En ikontekst viser navnet på en fil eller mappe i en ikonvisning. Ikonteksten indeholder også tre yderligere elementer med information om filen eller mappen. Den yderligere information vises efter filnavnet. Normalt er kun et element information synlig, men når du zoomer ind på et ikon, vises mere af informationen. Du kan ændre hvilken yderligere information der vises i ikontekster.

Vælg Rediger Præferencer. Klik på fanebladet Visning for at vise faneafsnittet Visning for at angive dine præferencer for ikontekster.

Vælg informationselementerne du ønsker at vise i ikonbilledteksten fra de tre rullegardiner. Vælg det første element fra rullegardinet, vælg det andet element fra det andet rullegardin og så videre. Den følgende tabel beskriver informationselementerne, du kan vælge:

Information | Beskrivelse
--- | ---
Størrelse | Vælg denne indstilling for at vise størrelsen på elementet.
Type | Vælg denne indstilling for at vise beskrivelsen på MIME-typen for elementet.
Dato ændret | Vælg denne indstilling for at vise den sidste ændringsdato for elementet.
Dato tilgået | Vælg denne indstilling for at vise datoen som elementet sidst blev tilgået.
Ejer | Vælg denne indstilling for at vise ejeren for elementet.
Gruppe | Vælg denne indstilling for at vise gruppen til dem som elementet tilhører.
Tilladelser | Vælg denne indstilling for at vise tilladelserne for elementerne som træ sæt med tre tegn, for eksempel `-rwxrw-r--`.
Oktale tilladelser | Vælg denne indstilling for at vise rettighederne for elementet i oktal notation, for eksempel `764`.
MIME-type | Vælg denne indstilling for at vise MIME-typen for elementet.
Ingen | Vælg denne indstilling for ikke at vise information for elementet.

Indstillingen Datoformat gør at du kan vælge hvordan datoen vises via Caja.

### Vis kolonnepræferencer

Du kan angive hvilken information, der vises i listevisningen i filhåndteringens vinduer. Du kan angive hvilke kolonner der vises i listevisningen og rækkefølgen som kolonner bliver vist i.

For at angive dine præferencer for vis kolonner, vælg Rediger Præferencer. Klik på fanebladet Vis kolonner for at vise fanebladsafsnittet Vis kolonner.

For at angive en kolonne at vise i listevisningen, vælg indstillingen der svarer svarer til kolonnen, klik så på knappen Vis. For at fjerne en kolonne fra listevisningen, vælg indstillingen der svarer til kolonne, klik så på knappen Skjul.

Brug knapperne Flyt op og Flyt ned til at specificere positionen af kolonner i listevisning.

For at bruge standardkolonner og kolonnepositioner, klik på knappen Brug standard.

Den følgende tabel beskriver kolonnerne du kan vise:

Information | Beskrivelse
--- | ---
Navn | Vælg denne indstilling for at vise navnet på elementet.
Størrelse | Vælg denne indstilling for at vise størrelsen på elementet.
Type | Vælg denne indstilling for at vise beskrivelsen af MIME-typen for elementet fra præferenceværktøjet Filtyper og programmer.
Dato ændret | Vælg denne indstilling for at vise den sidste ændringsdato for elementet.
Dato tilgået | Vælg denne indstilling for at vise datoen som elementet sidst blev tilgået.
Gruppe | Vælg denne indstilling for at vise gruppen til dem som elementet tilhører.
MIME-type | Vælg denne indstilling for at vise MIME-typen for elementet.
Oktale tilladelser | Vælg denne indstilling for at vise rettighederne for elementet i oktal notation, for eksempel `764`.
Ejer | Vælg denne indstilling for at vise ejeren for elementet.
Tilladelser | Vælg denne indstilling for at vise tilladelserne for elementerne som træ sæt med tre tegn, for eksempel `-rwxrw-r--`.

### Forhåndsvis præferencer

Filhåndteringen indeholder nogle funktioner til forhåndsvisning af filer. Funktionerne kan påvirke hastigheden, som filhåndteringen bruger til at svare på dine forespørgsler. Du kan ændre opførelsen for nogle af disse funktioner for at forbedre hastigheden for filhåndteringen. For hver forhåndsvisningspræference kan du vælge en af indstillingerne beskrevet i den følgende tabel:

Indstilling | Beskrivelse
--- | ---
Altid | Udfører handlingen for både lokale filer og filer på andre filsystemer.
Kun lokale filer | Udfører handlingen kun for lokale filer.
Aldrig | Udfører aldrig handlingen.

For at angive dine præferencer for forhåndsvisning, vælg Rediger Præferencer. Klik på fanebladet Forhåndsvisning for at vise fanebladsafsnittet Forhåndsvisning.

viser forhåndsvisningspræferencerne som du kan ændre.

#### Forhåndsvis præferencer

Dialogelement | Beskrivelse
--- | ---
Vis tekst i ikoner | Vælg en indstilling for at angive hvornår indholdet af tekstfiler som forhåndsvises i ikonet, der repræsenterer filen.
Vis miniaturebilleder | Vælg en indstilling for at angive hvornår der skal vises miniaturebilleder af billedfiler. Filhåndteringen lagrer miniaturebilledfilerne for hver mappe i en `.thumbnails`-mappe i brugerens hjemmemappe.
Kun for filer mindre end | Angiv den maksimale filstørrelse for filer som filhåndteringen opretter miniaturebilleder for.
Forhåndsvis lydfiler | Vælg en indstilling for at angive hvornår lydfiler skal forhåndsvises.
Tæl antallet af elementer | Vælg en indstilling for at vise antallet af elementer i mapper. Når i ikonvisning, skal du måske øge zoomniveauet for at se antallet af elementer i hver mappe.

### Mediepræferencer

Du kan konfigurere hvordan Caja håndterer eksterne medier og enheder, som er forbundet til computeren, såsom musikafspillere eller kameraer. For hvert medieformat eller enhedstype tilbyder Caja at afvikle et af de programmer, som vides at understøtte dette format, samt de følgende muligheder:

Indstilling | Beskrivelse
--- | ---
Spørg om hvad der skal ske | Lad Caja spørge efter den ønskede handling når mediet eller enheden dukker frem.
Gør intet | Gør intet.
Åbn mappe | Opfat mediet eller enheden som en ordinær mappe og åbn den i et Cajavindue.
Åbn med et andet program | Vælg et program til afvikling med Cajas programvælgerdialog. Bemærk at programmer kendt for at håndtere mediet eller enheden kan vælges direkte fra rullegardinet.

De mest gængse medieformater kan konfigureres i afsnittet Mediehåndtering: lyd-cd'er, video-dvd'er, musikafspillere, kameraer og program-cd'er.

For at konfigurere håndteringen af andre medieformater, så vælg først formatet i rullegardinet Type, vælg så den ønskede handing for dette format i rullegradinet Handling.

viser andre præferencer til mediehåndtering du kan ændre.

#### Forhåndsvis præferencer

Dialogelement | Beskrivelse
--- | ---
Spørg eller start aldrig programmer ved medieindsættelse | Vælg denne indstilling for at forhindre Cajafor i at vise dialoger eller kørende programmer når medier eller enheder fremkommer. Når denne indstilling er valgt, så ignoreres præferencerne for håndteringen af specifikke medieformater.
Gennemse medie når indsat | Når denne indstilling er valgt, så vil Caja automatisk åbne en mappe, når mediet indsættes. Dette gælder for medieformater hvor handlingen ikke er blevet eksplicit konfigureret.

## Udvidelse af Caja

Caja kan udvides på to hovedmåder. Via Cajaudvidelser, og via skripter. Dette afsnit forklarer forskellene mellem de to og hvordan installation foregår.

### Cajaskripter

Caja kan afvikle skripter. Skripter er typisk mere simple i brug end fulde Caja-udvidelser og kan skrive i ethvert sprog, der kan afvikles på din computer. For at afvikle et skript vælg Fil Skripter, vælg så skriptet, du ønsker at afvikle fra undermenuen.

For at afvikle et skript på en bestemt fil, vælg filen i visningspanelet. Vælg Fil Skripter, vælg så skriptet du ønsker at afvikle på filen fra undermenuen. Du kan også vælge flere filer, som dine skripter afvikles på.

Du kan også tilgå skripter fra kontekstmenuen.

Hvis du ikke har skripter installeret, så vises skriptmenuen ikke.

#### Installation af filhåndteringsskripter

Filhåndteringen indeholder en speciel mappe, hvor du kan lagre dine skripter. Alle kørbare filer i denne mappe vil fremgå af menuen Skripter. Skriptmappen er placeret her $HOME/.config/caja/scripts.

For at installere et skript kopieres skriptet til skriptmappen og den gives tilladelse til kørsel af bruger.

For at vise indholdet af din skriptmappe, hvis du allerede har skripter installeret, vælges Fil Skripter Åbn Skriptmappe. Du skal navigere til skriptmappen med filhåndteringen, hvis du endnu ikke har nogle skripter. Du skal måske vise skjulte viser for dette, brug Vis Vis skjulte filer

En god kilde at hente Cajaskripter er fra G-Scripts-hjememsiden.

#### Skriv filhåndteringsskripter

Når kørt fra en lokal mappe, vil skripter blive sendt de valgte filnavne. Når kørt fra en ekstern mappe (f.eks. en mappe der viser internet- eller ftp-indhold) vil skripter blive sendt ingen parametre.

Den følgende tabel viser variabler sendt til skriptet:

Miljøvariabel | Beskrivelse
--- | ---
CAJA_SCRIPT_SELECTED_FILE_PATHS | newline-delimited stier for valgte filer (kun hvis lokal)
CAJA_SCRIPT_SELECTED_URIS | newline-delimited URI'er for valgte filer
CAJA_SCRIPT_CURRENT_URI | URI for nuværende placering
CAJA_SCRIPT_WINDOW_GEOMETRY | position og størrelse på nuværende vindue

### Cajaudvidelser

Caja-udvidelser er meget mere funktionsrige end Caja-skripter, hvilket giver meget mere frihed der og hvordan de udvider Caja. Caja-udvidelser installeres typisk af din systemadministrator.

Nogle populære Cajaudvidelser:

1. caja-actions

   Denne udvidelse gør, at du nemt kan tildele handlinger baseret på filtypen

2. caja-send-to

   Denne udvidelse tilbyder en simpel måde at sende en fil eller mappe til en anden via e-post, lynbesked eller Bluetooth.

3. caja-open-terminal.

   Denne udvidelse tilbyder en nem måde at åbne en terminal på den valgte startplacering.

Hvis du er på udkig efter kommandoen Åbn terminal, som fandtes i Cajas højrekliksmenu som standard, så skal du installere udvidelsen caja-open-terminal.