# Tilbagemeldinger

Dette afsnit indeholder information om rapportering af fejl i MATE, om at lave forslag og kommentarer om MATE-programmer eller dokumentation, og måder hvorpå du kan hjælpe MATE.

## Fejlrapportering

Hvis du har fundet en fejl i MATE-programmet, så fortæl os om det! Udviklerne læser alle fejlrapporterne og forsøger at rette disse fejl. Prøv at være så specifik som muligt, når du beskriver omstændighederne hvorunder fejlen opstod (hvilke kommandoer brugte du? hvilke knapper trykkede du på?). Hvis der blev vist fejlbeskeder, så inkluder også disse.

Den nemmeste måde at rapportere fejl er ved at anvende MATE-fejlrapporteringsdatabasen, hvor du kan gennemse listen over kendte fejl. Du skal registrere dig før du kan indsende fejlrapporter via denne metode.

Bemærk venligst at nogle MATE-programmer udvikles uden for MATE, eller af kommercielle firmaer (disse produkter er stadig frie programmer). For eksempel, blueman, et bluetooth-program, udvikles af GitHub. Fejlrapporter og kommentarer om disse produkter skal sendes direkte til den respektive organisation eller firma.

## Forslag og kommentarer

Hvis du har et forslag eller ønsker at anmode om en ny funktion for et af programmerne, så kan det gøres via fejlrapporteringsdatabasen. Indsend dit forslag som en fejlrapport som beskrevet i og på det passende trin vælg Severity: Enhancement (forbedring).

## Dokumentationskommentarer

Hvis du har fundet noget upræcist eller en trykfejl i et af MATE-dokumenterne, eller har kommentarer eller forslag om dokumentationen, så giv os besked! Den nemmeste måde er at indsende en fejlrapport som forklaret før og vælge Component: docs på passende trin (eller general hvis der er ingen docs-komponent). Hvis din kommentar er om den generelle MATE-dokumentation (såsom MATE-brugervejledningen) frem for en specifik programmanual, så vælg Product: mate-user-docs.

Alternativt kan du bare sende dine kommentarer via e-post til postlisten MATE-dokumentationsprojektet.

## Slut dig til MATE-projektet

Vi håber at du nyder at bruge MATE og at du finder arbejdet med MATE produktivt. Der er dog altid plads til forbedringer.

MATE inviterer dig indenfor i fællesskabet, hvis du har lidt ledig tid. Der er mange forskellige områder. MATE har brug for programmører, men skal også bruge oversættere, forfattere til dokumentationen, testere, kunstnere, tekstforfattere med flere.

For yderligere information om hvordan du får kontakt med vores fællesskab, så besøg https://mate-desktop.org/community/.

Du er altid velkommen til at lave pull requests på vores Github-arkiv.

For yderligere information om tilbagemelding til MATE, såsom fejlrapporter, forslag og rettelser til dokumentationen, se .