# Gemte skrivebordsindstillinger

Dette afsnit beskriver hvordan dine MATE-skrivebordsindstillinger er gemt, og hvordan du henter og ændrer dem via kommandolinjeværktøjerne `dconf` eller `gsettings`, eller GUI-programmet Dconf Editor.

## Introduktion

Indstillingerne for dit MATE-skrivebord håndteres og gemmes af dconf, som er et nøglebaseret konfigurationssystem til konfigurationer af udstyr og programmer.

dconf bruger flere databasefiler i det binære format GVDB, en database per fil. En dconf-profil består af en enkel fil, i et rent tekstformat, som indeholder en liste over databasefiler i GVDB-format. Alle dconf-profiler gemmes i mappen `/etc/dconf/profile`.

I de fleste systemer er der ingen dconf-profil, da de kun bruger standarddatabasen, user.db som er gemt i ~/.config/dconf/user. I sådanne tilfælde, er der ingen systemudbredte indstillinger, d.v.s. brugere har bare deres egne indstillinger.

Eksempel på indhold for brugerprofilen (/etc/dconf/profile/brugerfil):

    user-db: user
    system-db: local
    system-db: site
    system-db: distro

Den forrige dconf-profil indeholder 4 GVDB-filer, en per linje.

- user er navnet på brugerens databaser. De er normalt placeret i mappen `~/.config/dconf`

- local, site og distro er systemdatabaser. De er normalt placeret i mappen `/etc/dconf/db`

Hver af disse databaser lagrer nøgle-værdi par via en datastruktur for hash-oversættelsen, som kan oversætte strengnøgler til GVariant-værdier på en måde, der er ekstremt effektivt til opslag. Opslagspræferencerne bestemmes af rækkefølgen i dconf-profilfilen, brugernes databaser har den højeste præferencer i det forrige dconf-profileksempel. Nøglerne fra flere konfigurationskilder sameksisterer i en logisk træstruktur. MATE-skrivebordets nøgle-værdi hashoversættelseselementer er under den /org/mate-logiske knude, som normalt lagres i brugernes databaser.

Se dconf 7 for yderligere information om dconfs konfigurationssystem.

### For at læse værdien af en dconf-nøgle

Værdien af en dconf-nøgle kan læses via kommandolinjeværktøjerne `dconf` eller `gsettings`, eller det grafiske program Dconf Editor.

Dette afsnit viser hvordan du læser baggrundsbilledet på dit MATE-skrivebord, denne værdi lagres i dconf-nøglen:

- /org/mate/desktop/background/picture-filename

Den følgende figur viser den fulde sti til denne dconf-nøgle. Bemærk at de andre mapper ikke er blevet udvidet, eller de er blevet fjernet, og der vises kun nøglerne for dconf-mappen:

- /org/mate/desktop/background/

#### /org/mate/desktop/background/ dconf directory

Figur der viser indholdet af dconf-mappen /org/mate/desktop/background/

Du kan læse værdien af en dconf-nøgle:

#### Brug af det grafiske brugerfladeprogram dconf-editor

For at vise værdien af en dconf-nøgle via programmet Dconf Editor, udfør de følgende trin:

1. Vælg Programmer Systemværktøjerdconf Editor fra toppanelet.

2. Klik på mapperne for at få den fulde sti til dconf-mappen.

##### Dconf-Editor viser værdien for nøglen /org/mate/desktop/background/picture-filename

Dconf-Editor viser værdien for nøglen /org/mate/desktop/background/picture-filename

#### Brug af kommandolinjeværktøjet dconf

For at læse værdien af en dconf-nøgle via kommandolinjeværktøjet `dconf`, kør den følgende kommando:

    $ dconf read /org/mate/desktop/background/picture-filename
    '/usr/share/backgrounds/mate/desktop/MATE-Stripes-Dark.png'

Synopsis:

    dconf read [-d] NØGLE

Se dconf 1 for yderligere information om hvordan kommandolinjeværktøjet `dconf` bruges.

Du kan bruge tasten Indryk til automatisk at fuldføre stien til dconf-nøglen.

#### Brug af kommandolinjeværktøjet gsettings

For at læse værdien af en dconf-nøgle via kommandolinjeværktøjet `gsettings`, kør den følgende kommando:

    $ gsettings get org.mate.background picture-filename
    '/usr/share/backgrounds/mate/desktop/MATE-Stripes-Dark.png'

Synopsis:

    gsettings [--schemadir SCHEMADIR] get SCHEMA[:PATH] KEY

Se gsettings 1 for yderligere information om hvordan kommandolinjeværktøjet `gsettings` skal bruges.

### For at ændre værdien af en dconf-nøgle

Værdien af en dconf-nøgle kan ændres via kommandoen `dconf` eller programmet Dconf Editor.

Dette afsnit viser hvordan du ændrer baggrundsbilledet på dit MATE-skrivebord, denne værdi lagres i dconf-nøglen:

- /org/mate/desktop/background/picture-filename

Den følgende figur viser den fulde sti til denne dconf-nøgle. Bemærk at de andre mapper ikke er blevet udvidet, eller de er blevet fjernet, og der vises kun nøglerne for dconf-mappen:

- /org/mate/desktop/background/

#### /org/mate/desktop/background/ dconf directory

Figur der viser indholdet af dconf-mappen /org/mate/desktop/background/

Du kan ændre værdien af en dconf-nøgle:

#### Brug af det grafiske brugerfladeprogram dconf-editor

For at redigere baggrundsbilledet for dit MATE-skrivebord i Dconf Editor, udfør de følgende trin:

1. Vælg Programmer Systemværktøjerdconf Editor fra toppanelet.

2. Klik på mapperne for at få den fuldt sti til dconf-mappen og klik så på dconf-nøglen for at redigere dens værdi.

3. Indtast den nye værdi i tekstboksen Tilpasset værdi.

4. Klik på knappen til afkrydsning for at anvende ændringen.

##### Redigering af værdien på nøglen /org/mate/desktop/background/picture-filename i Dconf-Editor-dialogen

Redigering af værdien på nøglen /org/mate/desktop/background/picture-filename i Dconf-Editor-dialogen

#### Brug af kommandolinjeværktøjet dconf

For at ændre baggrundsbilledet i MATE-skrivebordet køres den følgende kommando:

    $ dconf write /org/mate/desktop/background/picture-filename \
    "'/usr/share/backgrounds/mate/desktop/MATE-Stripes-Light.png'"

Synopsis:

    dconf write NØGLEVÆRDI

Se dconf 1 for yderligere information om hvordan kommandolinjeværktøjet `dconf` bruges.

#### Brug af kommandolinjeværktøjet gsettings

For at ændre baggrundsbilledet i MATE-skrivebordet køres den følgende kommando:

    $ gsettings set org.mate.background picture-filename \
    "'/usr/share/backgrounds/mate/desktop/MATE-Stripes-Light.png'"

Synopsis:

    gsettings [--schemadir SCHEMADIR] set SCHEMA[:PATH] KEY VALUE

Se gsettings 1 for yderligere information om hvordan `dconf` bruges.

### For at ændre værdien af flere dconf-nøgler

For at ændre værdien af flere dconf-nøgler på samme tid, udfør de følgende trin:

1. Dump indholdet af en dconf-mappe til en ny ren tekst-fil:

       $ dconf dump /org/mate/desktop/background/ > file.dconf

2. Lav ændringer i tekstfilen

       [/]
       color-shading-type='vertical-gradient'
       primary-color='rgb(88,145,188)'
       picture-options='zoom'
       picture-filename='/usr/share/backgrounds/mate/desktop/MATE-Stripes-Light.png'
       secondary-color='rgb(60,143,37)'

3. Indlæs indholdet af tekstfilen til en dconf-mappe

       $ dconf load /org/mate/desktop/background/ < file.dconf

Du kan også dumpe/indlæse flere mapper på samem tid, f.eks. for at lave sikkerhedskopier og gendanne alle konfigurationer i dit MATE-skrivebord:

    $ dconf dump /org/mate/ > backup.dconf
    $ dconf load /org/mate/ < backup.dconf

Se dconf 1 for yderligere information om hvordan kommandolinjeværktøjet `dconf` bruges.