# Skrivebordsoverblik

Dette kapitel introducerer nogle af de mere grundlæggende komponenter for skrivebordet. Disse komponenter inkluderer Vinduer, Arbejdsrum, og Programmer. Næsten alt arbejdet (eller sjov) du laver i MATE vil involvere disse grundlæggende komponenter.

Dette afsnit beskriver standardkonfigurationen i MATE. Din leverandør eller systemadministrator kan have konfigureret dit skrivebord til et andet udseende end beskrevet her.

## Introduktion

Når du starter en skrivebordssession for første gang, så bør du se en opstartsskærm, med paneler, vinduer og diverse ikoner.

De vigtigste komponenter i MATE-skrivebordet er:

Skrivebord

  Selve skrivebordet er bag alle de andre komponenter på skrivebordet. Du kan placere objekter på skrivebordet for at tilgå dine filer og mapper hurtigt, eller starte programmer, som du bruger ofte. Se for yderligere information.

Paneler

  Panelerne er de to bjælker som er øverst og nederst i skærmen. Som standard viser topbjælken dig MATE's klassiske menu, dato og tid og et sæt af ikoner til programstart og bundpanelet viser dig listen over åbne vinduer og skift af arbejdsrum.

  Paneler kan tilpasses til at indeholde en række værktøjer, såsom andre menuer og opstartsprogrammer samt små redskaber, kaldt panelprogrammer. For eksempel kan du konfigurere dit panel til at vise det nuværende vejr for dit sted. For yderligere information om paneler, se .

Vinduer

  De fleste programmer kører inde i et eller flere vinduer. Du kan vise flere vinduer på dit skrivebord på samme tid. Der kan ændres størrelse på vinduer og de kan flyttes rundt for at passe til dit arbejdsforløb. Hver vindue har en titellinje øverst med knapper som gør, at du kan minimere, maksimere og lukke vinduet. For yderligere information om arbejdet med vinduer, se .

Arbejdsområder

  Du kan underopdele dit skrivebord i separate arbejdsrum. Hvert arbejdsrum kan indeholder flere vinduer, hvilket gør at du kan gruppere opgaver sammen. For yderligere information om arbejdet med arbejdsrum, se .

Filhåndtering

  Filhåndteringen Caja tilbyder adgang til dine filer, mapper og programmer. Du kan håndtere indholdet af mapper i filhåndteringen og åbner filerne i de passende programmer. Se for yderligere information.

Kontrolcenter

  Du kan tilpasse din computer via Kontrolcentret, som kan findes i Systemenuen i toppanelets menulinje. Hvert præferenceværktøj i kontrolcentret gør at du kan ændre en del af opførelsen på din computer. Se for yderligere information om kontrolcentret.

Din leverandør eller systemadministrator kan foretage konfigurationsændringer til dine behov, så dit skrivebord matcher måske ikke præcis beskrivelsen i denne manual. Alligevel tilbyder denne manual en nyttig introduktion til at bruge de forskellige komponenter i dit skrivebord.

## Skrivebordet

Skrivebordet ligger bag alle andre komponenter på din skærm. Når ingen vinduer er synlige er skrivebordet en del af skærmen mellem top- og bundpanelerne. Du kan placere filer og mapper på skrivebordet, som du ønsker nem adgang til.

Skrivebordet har flere specielle objekter:

- Ikonet Computer giver dig adgang til cd'er, eksterne medier såsom diskdrev og også hele filsystemet (også kendt som rodfilsystemet). Som standard har du ikke sikkerhedsrettigheder til at læse andre brugeres filer eller redigere systemfiler, men du skal måske gøre lidt såsom at konfigurere en internetserver på computeren.

- Din hjemmemappe, navngivet username's Home, hvor alle dine personlige filer opbevares. Du kan også åbne denne mappe fra menuen Steder.

- Papirkurv er en speciel mappe hvori filer og mapper du ikke længere skal bruges placeres. For yderligere information om dette, se .

- Når du indsætter en cd, et flashdrev eller et andet eksternt medie, eller en enhed indeholdende filer såsom en musikafspiller eller et digitalt kamera, vil et ikon der repræsenterer denne enhed fremgå af skrivebordet.

Efterhånden som du arbejder med din computer så bliver skrivebordet fyldt med vinduer du har gang i. For hurtigt at vise skrivebordet og minimere alle vinduer kan du gøre en af de følgende ting:

- Klik på knappen Vis skrivebord længst til venstre i .

- Tryk CtrlAltD.

Handlngerne vil også gendanne dine vinduer til deres forrige tilstand. Alternativt kan du skift til et andet arbejdsrum for at se skrivebordet.

Du kan ændre farven på skrivebordsbaggrunden eller billedet vist der. For yderligere information om dette, se .

Filerne og mapperne du placerer på skrivebordet gemmes i en speciel mappe i din hjemmemappe, kaldt `Skrivebord`. Som enhver anden mappe, så kan du placere filer og andre mapper direkte i den. Den eneste forskel er, at alt, som er placeret i skrivebordsmappen, vil blive vist på selve skrivebordet.

## Vinduer

Et vindue er et rektangulært område af skærmen, normalt med en kant hele vejen rundt og en titelbjælke øverst. Du kan tænke på et vindue som en skærm i skærmen. Hvert vindue viser et program, så du kan have mere end et program synligt, og arbejde på mere end en opgave af gangen. Du kan også tænke på vinduer som papirark på dit skrivebord: de kan lappe over hinanden, eller være ved siden af hinanden.

Du kan kontrollere et vindues position på skærmen, samt dets størrelse. Du kan kontrollere vinduers overlap på andre vinduer, så det vindue du arbejder i er fuldstændig synligt. For yderligere information og ændring af størrelse på vinduer, se .

Hvert vindue er ikke nødvendigvis forskellige programmer. Et program har normalt et hovedvindue, og kan åbne yderligere vinduer på forespørgsel af brugeren.

Resten af dette afsnit beskriver de forskellige vinduestyper og hvordan du kan interagere med dem.

### Vinduestyper

Der er to hovedtyper af vinduer:

Programvindue

  Programvinduer tillader alle minimer, maksimer og luk operationer via knapperne på titellinjen. Når der åbnes et program, så vil du normalt se et vindue af denne type.

Dialogvinduer

  Dialogvinduer opstår efter anmodning fra et programvindue. Et dialogvindue kan advare dig om et problem, anmode om bekræftelse af en handling eller anmode om input fra dig.

  For eksempel, hvis du anmoder et program om at gemme et dokument, så vil en dialog spørge dig om, hvor du ønsker at gemme den nye fil. Hvis du anmoder et program om at afslutte, mens det stadig er i gang, så kan det spørge dig om at bekræfte, at du ønske at forlade igangværende arbejde.

  Nogle dialoger tillader ikke interaktion med hovedprogrammets vindue før du har lukket dem: Disse kaldes for modal-dialoger. Andre kan efterlades åbne mens du arbejder i hovedprogrammets vindue: Disse kaldes transient-dialoger.

  Du kan vælge teksten i en dialog med musen. Dette gør, at du kan kopiere den til udklipsholderen (ved at højreklikke på teksten og vælge Kopier) og indsætte den i et andet program. Dette er nyttigt hvis du ønsker at citere teksten, du ser, i en dialog når du anmoder om hjælp på internettet.

### Manipulering af vinduer

Du kan ændre størrelsen og placeringen af vinduer på skærmen. Dette gør det muligt at se mere end et program og udføre forskellige opgaver på samme tid. For eksempel kan du læse en tekst på en internetside samtidig med at du skriver i et tekstbehandlingsprogram eller skifte til et andet program og lave en anden opgave eller kontrollere status.

Du kan minimere et vindue, hvis du for øjeblikket ikke er interesseret i at se det. Dette skjuler vinduet. Du kan maksimere et vindue til hele skærmen, så det får fuld opmærksomhed.

De fleste af disse handlinger udføres ved at bruge musen på forskellige dele af vindues ramme (se for en opfriskning vedrørende brug af musen). Den øverste kant af vinduesrammen, kaldt titellinjen da den også viser vinduets titel, indeholder flere knapper, der ændrer ændrer måden vinduet bliver vist.

viser titellinjen for et typisk programvindue. fra venstre mod højre, denne indeholder knappen for vinduesmenuen, vinduestitlen, knappen til minimering, knappen til maksimering og knappen til at lukke.

#### Titellinje for et typisk programvindue

Titellinje for programvinduesramme.

Alle handlinger kan også udføres fra vinduesmenuen. For at åbne denne, klik på vinduesmenuknappen i det højre side af titellinjen. Gængse handlinger kan også udføres med tastaturgenveje: se for en simpel liste over disse. Følgende viser handlingerne du udfører på et vindue, med musen eller tastaturet:

Flyt vinduet

  Træk titellinjen for at flytte vinduet. Du kan klikke på enhver del af titellinjen undtagen knapperne i begge ender for at begynde træk-handlingen. Vinduet vil bevæge sig på skærmen, mens du trækker en omkreds af rammen.

  Du kan også vælge Flyt fra vinduesmenuen, eller trykke på AltF7, og så enten flytte musen eller trykke på tastaturets piletaster for at flytte vinduet.

  Du kan også trykke og holde Alt og trække enhver del af vinduet.

  Mens du flytter vinduet vil nogle dele af skærmen give en let modstand til bevægelsen. Dette er for at hjælpe med at justere vinduer mere nemt til kanterne på skrivebordet, panelerne og kanterne på andre vinduer.

  Du kan også trykke og holde Skift mens du flytter vinduet for at det kun flytter mellem hjørnerne af skrivebordet og andre vinduer.

  Hvis tasten Num Lock er deajtuveretm så kan du bruge pilene på det numeriske tastatur samt tasterne 7, 9, 1 og 3 til at gå diagonalt.

Ændr størrelse på vinduet

  Træk en af kanterne for at udvide eller indskrænke vinduet på den side. Træk et hjørne for at ændre to sider på samme tid. Ændr markør (se ) vises, når din mus er i den korrekte position til at begynde træk-handlingen.

  Du kan også vælge Ændr størrelse fra vinduesmenuen, eller tryk på AltF8. Markøren til at ændre størrelse kommer frem. Flyt musen i retning af kanten du ønsker at ændre størrelse ud fra, eller tryk på en af tastaturets piletaster. Markøren ændrer sig for at indikere den valgte kant. Nu kan du bruge musen eller piletasterne for at flytte denne vindueskant. Klik på musen eller tryk på Retur for at acceptere ændringen. Tryk Escape for at afbryde handlingen ændr størrelse og returnere vinduet til sin oprindelige størrelse og form.

Minimer vinduet

  Klik på knappen Minimer i titellinjen, den længst mod venstre i gruppen af tre til højre. Dette fjerner vinduet fra visning. Vinduet kan gendannes til sin tidligere position og størrelse på skærmen fra vindueslisten på eller fra vinduesvælgeren i det øverste panel.

  Du kan også vælge Minimer fra vinduesmenuen eller trykke på AltF9 .

  Et minimeret vindue vises i vindueslisten og vinduesvælgeren med [] omkring titlen.

Maksimer vinduet

  Klik på knappen maksimer i titellinjen, den midterste i gruppen af tre til højre. Dette udvider vinduet så det fylder skærmen ud (panelerne er stadige synlige).

  Du kan også vælge maksimer fra vinduesmenuen, eller trykke AltF10 eller dobbeltklikke på enhver del af titellinjen undtagen knapperne i begge ender.

  Hvis du foretrækker det, så kan du tildele handlingen dobbeltklik til rul vinduet op: se .

Gendan vinduet fra maksimeret tilstand

  Når et vindue er maksimeret så klik igen på knappen Maksimer for at gendanne den til sin forrige position og størrelse på skærmen.

  Du kan også vælge fjern maksimering fra vinduesmenuen, eller trykke AltF5 eller dobbeltklikke på enhver del af titellinjen undtagen knapperne i begge ender.

Luk vinduet

  Klik på knappen Luk, den øverst til højre i gruppen af tre til højre. Lukning af vinduet kan også lukke selve programmet. Programmet vil anmode dig om at bekræfte lukning af et vindue, som indeholder arbejde, der ikke er gemt.

### Giv fokus til et vindue

For at arbejde med et program, så skal du give fokus til dets vindue. Når et vindue har fokus, vil alle handlinger såsom museklik, indtastning af tekst eller genvejstaster sendes programmet i det vindue. Kun et vindue kan have fokus ad gangen. Vinduet som er i fokus vil være placeret foran andre vinduer, så intet dækker nogen del af det. Det kan også have en anden fremtoning end andre vinduer, afhængig af dit valg af .

Du kan give fokus til et vindue på enhver af de følgende måder:

- Med musen, klik på enhver del af vinduet, hvis vinduet er synligt.

- På det nederste panel, klik på vindueslisteknappen som repræsenterer vinduet i Vindueslisten.

- På toppanelet, klik på vindueslisteikonet og vælg vinduet du ønsker at skifte til fra listen. Vindueslisteikonet er helt ude til højre i panelet, og dets ikon matcher det på det nuværende vindues Vinduemenuknap.

  Hvis vinduet du vælger er på et andet arbejdsrum, så vil du blive flyttet til det arbejdsrum. For mere om arbejdsrum, se .

- Med tastaturet, hold tasten Alt ned og tryk på tasten Indryk (Tab). Et pop op-vindue bliver vist med en ikonliste der repræsenterer hvert vindue. Mens Alt holdes nede, tryk Indryk for at flytte markeringen langs listen: et sort rektangel omkredser det valgte ikon og positionen af vinduet det svarer til fremhæves med en sort kant. Når vinduet du ønsker at se vælges, frigiv tasten Alt. Brug af SkiftIndryk i stedet for bare Indryk går igennem ikonerne i omvendt rækkefølge.

  Du kan tilpasse genvejen brugt til at udføre denne handling med præferenceværktøjet .

## Arbejdsområder

Arbejdsrum gør at du kan styre hvilke vinduer du har på skærmen. Du kan forestille dig arbejdsrum som virtuelle skærme, som du kan skifte mellem på ethvert tidspunkt. Alle arbejdsrum indeholder det samme skrivebord, de samme paneler og de samme menuer. Du kan dog afvikle forskellige programmer og åbne forskellige vinduer i hvert arbejdsrum. Programmerne i hvert arbejdsrum vil blive der, når du skifter til andre arbejdsrum.

Som standard er fire arbejdsrum tilgængelige. Du kan skifte mellem dem med panelprogrammet Skift af arbejdsrum til højre i . Dette viser en repræsentation af dine arbejdsrum, som standard en række med fire rektangler. Klik på en for at skifte til det arbejdsrum. I , indeholder Skift af arbejdsrum fire arbejdsrum. De første tre arbejdsrum indeholder åbne vinduer. Det sidste arbejdsrum indeholder ikke nogle åbne vinduer. Det aktuelt aktive arbejdsrum er fremhævet.

### Arbejdsrum vist i Skift af arbejdsområde

Skift af arbejdsrum. Konteksten beskriver grafikken.

Hvert arbejdsrum kan have et valgfrit antal programmer åbne. Antallet af arbejdsrum kan tilpasses: Se .

Arbejdsrum gør, at du kan organisere MATE-skrivebordet, når du afvikler mange programmer på same tidspunkt. En måde at bruge arbejdsrum er at allokere en specifik funktion til hvert arbejdsrum: en for e-post, en for internet, en for grafisk design etc. Alle har dog deres egne præferencer og du er på ingen måde begrænset til kun at bruge arbejdsrum på den måde.

### Skift mellem arbejdsrum

Du kan skifte mellem arbejdsrum på en af de følgende måder:

- I panelprogrammet Arbejdsrumskifter i nederste panel, klik på arbejdsrum hvor du ønsker at arbejde.

- Flyt musemarkøren over panelprogrammet Arbejdsrumskifter i bundpanelet og rul med musehjulet.

- Tryk CtrlAlthøjre pil for at skifte til arbejdsrummet på højre side af det nuværende arbejdsrum.

- Tryk CtrlAltvenstre pil for at skifte til arbejdsrummet til venstre for det nuværende arbejdsrum.

Pilegenvejstasterne fungerer efter hvordan dine arbejdsrum er opsat i panelprogrammet Arbejdsrumskifter. Hvis du ændrer dit panel så arbejdsrum vises lodret frem for vandret, så brug CtrlAltpil op og CtrlAltpil ned for at skifte arbejdsrum.

### Tilføje arbejdsrum

For at tilføje arbejdsrum til MATE-skrivebordet, højreklik på panelprogrammet Skift af arbejdsrum, vælg så Præferencer. Dialogen Præferencer for skift af arbejdsrum vises. Brug rulleboksen Antal arbejdsrum til at angive antallet af ønskede arbejdsrum.

## Programmer

En applikation er en type af computerprogram, som gør at man kan udføre en bestemt opgave. Du kan bruge applikationer (programmer) til at oprette tekstdokumenter, såsom breve eller rapporter; arbejde med regneark; lytte til din favoritmusik; navigere internettet; eller oprette, redigere, eller vise billeder og videoer. For hver af disse opgaver bruges forskellige programmer.

For at starte et program, åbn menuen Programmer og vælg programmet du ønsker fra undermenuerne. For mere om dette, se .

Programmerne som er en del af MATE inkluderer følgende:

- Tekstredigeringen Pluma kan læse, oprette og ændre enhver slags simpel tekst uden formatering.

- Ordbog gør det muligt at slå definitioner af ord op.

- Billedfremviseren kan vise enkelte billeder samt store billedsamlinger.

- Tegnkort lader dig vælge bogstaver og symboler fra tegnsættet Unicode og indsætte dem i et program. Hvis du skriver i flere sprog, vil du ikke have alle de tegn, du skal bruge, på tastaturet.

- Filhåndteringen Caja (se ) viser dine mapper og deres indhold. Brug denne til at kopiere, flytte og klassificere dine filer, og til at tilgå cd'er, USB-drev og andre eksterne medier. Når du vælger et element fra menuen , så åbnes et vindue i filhåndteringen Caja, som viser det sted.

- Terminal giver dig adgang til systemets kommandolinje.

Yderligere MATE-programmer inkluderer spil, musik og videoafspillere, en internetbrowser, programtilgængelighedsværktøjer og redskaber til at håndtere dit system. Din distributør eller leverandør kan have tilføjet andre programmer, såsom en tekstbehandling og et redigeringsprogram til grafik. De kan også tilbyde dig en metode til at installere yderligere programmer.

Alle MATE-programmer har mange fælles funktioner, som gør det nemmere at lære hvordan de fungerer med et nyt MATE-program. Resten af dette afsnit beskriver nogle af disse funktioner.

### Fælles funktioner

Programmerne som følger med MATE-skrivebordet deler mange fælles funktioner, såsom ens åbn- og gem-dialoger og ikoner med ens udseende. Det er fordi de alle er blevet udviklet med MATE-udviklingsplatformen. Et program udviklet via denne platform kaldes for et MATE-overholdende program. For eksempel er Caja og tekstredigeringsprogrammet Pluma MATE-overholdende programmer.

Nogle af funktionerne for MATE-overholdende programmer er som følger:

- Ens udseende

  MATE-overholdende programmer har et ens udseende. Du kan bruge værktøjet til at ændre udseendet på dine MATE-overholdende programmer.

- Menulinjer, værktøjslinjer og statuslinjer

  De fleste MATE-overholdende programmer har en menubjælke, en værktøjsbjælke og en statusbjælke. Menubjælkerne har normalt en ens struktur; for eksempel indeholder menuen Hjælp altid menuelementet Om.

  En værktøjslinje er en linje som fremgår under menulinjen. En værktøjslinje indeholder knapper til de oftest anvendte kommandoer. En statuslinje er en linje i bunden af et vindue, som tilbyder information om den nuværende tilstand for det du ser på i vinduet. Programmer kan også indeholder andre linjer. For eksempel indeholder Caja en adresselinje.

- Fælles genvejstaster

  MATE-overholdende programmer bruger de samme genvejstaster til at udføre de samme handlinger. Se for en liste over fælles genvejstaster.

- Træk og slip

  Når du trækker og slipper noget i et MATE-overholdende program, så vil programmet genkende formatet på elementerne, du trækker, og vil håndtere dem på en passende måde. For eksempel, når du trækker en HTML-fil fra et Cajavindue til internetbrowseren, så vises filen i HTML-format i browseren. Når du trækker HTML-filen til et tekstredigeringsprogram, så vises filen i ren tekstformat i tekstredigeringsprogrammet.

### Arbejde med filer

Arbejdet du udføre med et program lagres i filer. Disse kan være på din computers harddisk, eller på en ekstern enhed såsom et USB-flashdrev. Du åbner en fil for at undersøge den eller arbejde med den, og du gemmer en fil for at gemme dit arbejde. Når du er færdig med en fil, så lukker du den.

Alle MATE-programmer bruger de samme dialoger til at åbne og gemme filer, så du får en konsistent brugerflade. De følgende afsnit dækker åbn- og gem-dialogen i detaljer.

### Vælge en fil at åbne

Dialogen Åbn fil gør det muligt at vælge en fil at åbne i et program.

Det højre panel for dialogen viser filer og mapper i den nuværende placering. Du kan bruge musen eller piletasterne på dit tastatur til at vælge en fil.

Når først en fil er valgt i listen, udfør en af de følgende handlinger for at åbne den:

- Klik Åbn.

- Tryk Retur.

- Tryk Mellemrum.

- Dobbeltklik filen.

Hvis du åbner en mappe eller et sted i stedet for en fil så opdateres dialogen Åbn fil til at vise indholdet af den mappe eller det sted.

For at ændre stedet vist i det højre panel, udfør et af de følgende:

- Åbn en mappe som er vist i det nuværende sted.

- Åbn et element i det venstre panel. Dette panel viser steder såsom din dokumentmappe, din hjemmemappe, medier såsom cd'er og flaskdrev, steder på dit netværk og dine bogmærker (se for detaljer om bogmærker).

- Klik på en af knapperne i stilinjen over filvisningspanelet. Denne viser hierarkiet for mapper, der indeholder din nuværende placering. Brug piletasterne i begge sider af knappelinjen, hvis listen over mapper er for lang til at blive vist.

Den nedre del af dialogen Åbn fil kan indeholde yderligere indstillinger specifik til det nuværende program.

#### Filtrering af fillisten

Du kan begrænse fillisten til kun at vise bestemte filtyper. For at gøre dette , vælg filtypen fra rullegardinet under fillistepanelet. Listen med filtyper afhænger af programmet du anvender. For eksempel, et grafikprogram vil vise forskellige billedfilformater, og et tekstredigeringsprogram vil vise forskellige typer af tekstfiler.

#### Find mens du taster

Hvis du kender navnet på filen du ønsker at åbne, så begynd at taste dette: fillisten vil vise dig filer hvis navne begynder med de karakterer du taster. Piletasterne vil nu kun vælge fra disse filer. Karakterne du har tastet fremgår i et pop op-vindue i bunden af fillisten.

For at afbryde find mens du taster, tryk Esc.

#### Vælg en mappe

Du skal sommetider vælge en mappe at arbejde med frem for at åbne en fil. For eksempel, hvis du bruger Arkivhåndtering til at udtrække filer fra et arkiv, så skal du vælge en mappe at placere filerne i. I dette tilfælde bliver filerne på den nuværende placering markeret grå og et tryk på Åbn når en mappe vælges vil vælge den mappe.

#### Åbn placering

Du kan taste en fuld eller relativ sti til filen du ønsker at åbne. Tryk CtrlL eller klik på knappen øverst til venstre i vinduet for at vise (eller skjule) feltet Sted. Alternativt, begynd på at taste en fuld sti startende med `/` for at vises feltet Sted.

Tast en sti fra den nuværende placering, eller en absolut sti begyndende med `/` eller `~/`. Feltet Sted har de følgende funktioner til at forenkle indtastningen af et fuldt filnavn:

- Et rullegardin med mulige fil- og mappenavne vises, når du begynder at taste. Brug pil ned og pil op og Retur for at vælge fra listen.

- Hvis den del af det indtastede navn identificerer en fil eller mappe, så fuldføres navnet automatisk. Tryk på Indryk (Tab) for at acceptere den foreslåede tekst: For eksempel hvis du taster »Do«, og det eneste objekt i mappen begynder med »Do« er `Dokumenter`, så fremkommer hele navnet i feltet.

#### Åbning af eksterne placeringer

Du kan åbne filer på eksterne placeringer ved at vælge placeringen fra det venstre panel, eller ved at taste en sti til en ekstern placering i feltet Placering.

Hvis en adgangskode er krævet for at tilgå den eksterne placering, så vil du blive spurgt om denne, når du åbner placeringen.

#### Tilføje og fjerne bogmærker

For at tilføje nuværende placering til bogmærkelisten, tryk på Tilføj, eller højreklik på en mappe i fillisten og vælg Tilføj til bogmærker. Du kan tilføje enhver mappe som er vist i den nuværende placering ved at trække den til bogmærkelisten.

For at fjerne et bogmærke fra listen, vælg bogmærket og tryk på Fjern.

Ændringer du laver på bogmærkelisten påvirkes også af menuen Steder. For yderligere om bogmærker, se .

#### Visning af skjulte filer

For at vise skjulte filer i fillisten højreklikkes på fillisten og der vælges Vis skjulte filer. For yderligere om skjulte filer, se .

### Gemme en fil

Den første gang du gemmer dit arbejde i et program vil dialogen Gem som spørge dig om en placering og et navn for den nye fil. Når du gemmer filen ved efterfølgende lejligheder, så vil den blive opdateret med det samme, og du vil ikke blive spurgt om at genindtaste en placering eller et navn for filen. For at gemme til en ny fil vælges Fil Gem som.

Du kan indtaste et filnavn og vælge en placering at gemme i fra rullegardinets liste over bogmærker og ofte anvendte steder.

#### Gemme et andet sted.

For at gemme filen et sted ikke vist i rullegardinets liste, klik på udvidelsesetiketten Gennemse andre mapper. Dette viser en filbrowser svarende til den i dialogen Åbn fil.

Den udvidede dialog Gem fil har de samme funktioner som dialogen Åbn fil (se ), såsom filtrering, find mens du taster og tilføjelse og fjernelse af bogmærker.

#### Erstatte en eksisterende fil

Hvis du indtaste navnet på en eksisterende fil, så vil du blive spurgt om du ønsker at erstatte den eksisterende fil med dit nuværende arbejde. Du kan også gøre dette ved at vælge filen du ønsker at overskrive i browseren.

#### Indtaste en sti

For at angive en sti til at gemme en fil, tast den i feltet Navn. Et rullegardin med mulig fil- og mappenavne vises når du begynder at taste. Brug pil ned og pil op og Retur til at vælge fra listen. Hvis kun en fil eller mappe matcher det delvise navn du har indtastet,tryk Indryk for at fuldføre navnet.

#### Oprette en ny mappe

Hvis du ønsker at oprette en ny mappe at gemme din fil i, tryk på knappen Opret mappe. Tast et navn for den nye mappe og tryk Retur. Du kan så vælge at gemme din fil i den nye mappe, som du ville med enhver anden mappe.