# Brug af panelerne

Dette afsnit beskriver hvordan panelerne i toppen og bunden af MATE-skrivebordet bruges, hvordan objekterne tilpasses og hvordan nye paneler tilføjes til skrivebordet.

## Introduktion

Et panel er et område i MATE-skrivebordet, hvor du har adgang til bestemte handlinger og information, uanset tilstand for dine programvinduer. For eksempel i MATE's standardpaneler kan du starte programmer, se datoen og tiden, kontrollere lydstyrken for systemet med mere.

Du kan tilpasse paneler efter ønske. Du kan ændre deres opførsel og udseende. og du kan tilføje eller fjerne objekter fra dine paneler. Du kan oprette flere paneler, og vælge forskellige egenskaber, objekter og baggrunde for hvert panel. Du kan også skjule paneler.

Som standard indeholder MATE-skrivebordet et panel ved den øverste kant og et panel ved den nederste kant på skærmen. De følgende afsnit beskriver disse paneler.

### Top-kantpanel

Som standard indeholder det øverste kantpanel de følgende objekter:

Din distribution af MATE kan have ændret denne standardopsætning.

Panelprogrammet Klassisk menu

  Den klassiske menulinje indeholder menuerne Programmer, Steder og System. For yderligere om menulinjen, se .

Et sæt programopstartsikoner

  Det præcise antal ikoner afhænger af din MATE-distribution, men generelt vil du finde mindst en opstarter for Internetbrowseren, en E-postklient og Hjælpebrowseren. Klik på et opstartsikon for at åbne det tilsvarende program.

Panelprogram for Påmindelsesområdet

  Viser ikoner fra andre programmer som kan kræve din opmærksomhed, eller som du ønsker at tilgå uden at skifte fra dit nuværende programvindue. For mere om dette, se .

  Indtil et program tilføjer et ikon til påmindelsesområdet, er kun en smal linje synlig.

Panelprogrammet Ur

  Uret viser den aktuelle tid. Klik på tiden for at åbne en lille kalender. Du kan også vise et verdenskort ved at klikke på udvidelsesetiketten Steder. For yderligere om dette, se Manual for panelprogrammet Ur.

Panelprogrammet Lydstyrkekontrol

  Lydstyrkekontrol gør det muligt at kontrollere lydstryken for højtalerne i dit system. For yderligere om dette, se manualen for lydstyrkekontrol.

Vinduesvælger-ikon

  Vinduesvælgeren viser alle dine åbne vinduer. For at give fokus på et vindue, klik på vinduesvælgerikonet yderst til højre øverst i toppanelet, vælg så vinduet. For yderligere om dette, se .

### Bundkantpanel

Som standard indeholder det nederste kantpanel de følgende objekter:

Din distribution af MATE kan have ændret denne standardopsætning.

Vis skrivebord-knap

  Klik på denne knap for at minimere alle åbne vinduer og vise skrivebordet. Klik igen for at gendanne alle vinduerne til deres tidligere tilstand.

Panelprogrammet Vinduesliste

  Viser en knap for hvert åbent vindue. Vindueslisten gør at man kan minimere og gendanne vinduer. For yderligere information, se .

Panelprogrammet Arbejdsrumskifter

  Aktiverer mulighed for skift mellem dine arbejdsrum. For mere om arbejdsrum, se .

## Håndtering af paneler

De følgende afsnit beskriver hvordan du håndterer dine paneler.

For at interagere med et panel, så skal du klikke på en ledig plads på panelet frem for et af objekterne det indeholder. Hvis skjul-knapperne er synlige på panelet, så kan du også lave et klik med midterste museknap på et af dem for at vælge panelet.

### Flytte et panel

For at flytte et panel til en anden side af skærmen, tryk og hold på ALT og trække panelet til sin nye placering. Klik på en ledig plads på panelet for at begynde trækket.

Et panel der ikke er angivet til udvidelse til skærmens fulde bredde kan trækkes fra kanten af skærmen og placeres overalt. Se for detaljer om hvordan et panels udvid-egnskab indstilles.

### Indstillinger for panel

Du kan ændre egenskaberne for hvert panel, såsom placeringen af panelet, opførsel for skjul og det visuelle udseende.

For at ændre egenskaber for et panel, højreklik på en ledig plads på panelet, vælg Egenskaber. Dialogen Panelegenskaber indeholder to faneblade, Generelt og Baggrund.

#### Faneblad for generelle egenskaber

I fanebladet Generelt kan du ændre panelstørrelse, position og skule egenskaber. Den følgende tabel beskriver dialogelementerne på fanebladet Generelt:

Dialogelement | Beskrivelse
--- | ---
Retning | Vælg retningen for panelet på din skærm. Klik på den ønskede placering for panelet.
Størrelse | Brug rulleboksen til at angive størrelsen på panelet.
Udvid | Som standard udvides et panel til den fulde længde på skærmen, hvor den er placeret. Et panel som ikke udvides kan flyttes væk fra skærmkanterne til enhver del af skærmen.
Autoskjul | Vælg denne indstilling hvis du ønsker at panelet kun skal være fuldt synligt når musemarkøren er over det. Panel skjules uden for skærmen langs sin længste kant, efterladende en tynd del synlig langs kanten af skrivebordet. Flyt musemarkøren hen over den synlige del af panelet, for at få panelet tilbage.
Vis skjul-knapper | Vælg denne indstilling for at vise skjul-knapperne i hver ende af dit panel. Et klik på en skjul-knap flytter panelet på langs, skjulende det uden for skærm undtaget skjul-knappen i den modsatte ende. Klik på denne skjul-knap for at gendanne panelet til fuld synlighed.
Pile på skjul-knapper | Vælg denne indstilling for at vise pile på skjul-knapper, hvis skjul-knapper er aktiveret.

#### Faneblad for baggrundsegenskaber

Du kan vælge typen af baggrunde for panelet i fanebladet Baggrund. Valgene er de følgende:

Dialogelement | Beskrivelse
--- | ---
Ingen (brug systemtema) | Vælg denne indstilling for at få panelet til at bruge indstillingerne i værktøjet . Dette får dit panels baggrund til at ligne resten af skrivebordet og resten af programmerne.
Fast farve | Vælg denne indstilling for at angive en enkel farve for panelbaggrunden. Klik på knappen Farve for at vise dialogen til farvevælgeren. Vælg farven du ønsker fra farvevælgeren. Brug skyderen Stil til at angive graden af gennemsigtighed eller uigennemsigtighed for farven. For eksempel, for at gøre panelet gennemsigtigt, flyt skyderen til slutningen af Gennemsigtig.
Baggrundsbillede | Vælg denne indstilling for at angive et billede for panelets baggrund. Klik på knappen for at gennemse efter en billedfil. Når ud har valgt filen, klik på O.k..

Du kan også trække en farve eller et billede over på panelet for at angive farven eller billedet som baggrund for panelet. Du kan trække en farve eller billede fra mange programmer. For eksempel:

- Du kan trække en farve fra enhver dialog til valg af farve.

- Du kan trække en billedfil fra filhåndteringen Caja for at angive den som baggrund for panelet.

- Du kan trække en farve eller et mønster fra dialogen Baggrunde og Emblemer (se i filhåndteringen Caja til et panel for at angive disse som baggrunden.

Klik Luk for at lukke dialogen Panelegenskaber.

### Skjule et panel

Du kan skjule eller vise et panel hvis det har skjul-knapper. Hvis skjul-knapperne ikke er synlige på et panel ændres panelegenskaberne så at skjul-knapperne er synlige.

Skjul-knapper er i begge ender af et panel. Skjul-knapperne indeholder et valgfrit pilikon. Den følgende illustration viser skjul-knapper.

Et vandret panel og et lodret panel, begge med skjul-knapper.

For at skjule et panel, klik på en af skjul-knapperne. Panelet mindskes i retning af pilen på skjul-knappen. Skjul-knappen i den anden ende af panelet forbliver synlig.

For at vise et skjult panel igen, klik på den synlige skjul-knap. Panelet udvides i retning af pilen på skjul-knappen. Begge skjul-knapper er nu synlige.

Du kan indstille et panel til automatisk skjulning. Når du angiver automatisk skjulning, så skjules panelet automatisk når musen ikke peger på panelet. Panelet dukker op igen, når du peger på den del af skærmen hvor panelet befinder sig. For at indstille dit panel til automatisk skjul ændres egenskaberne for panelet jævnfør instruktionerne i .

### Tilføjelse af et nyt panel

For at tilføje et panel, højreklik på en ledig plads på ethvert panel, vælg så Nyt panel. Det nye panel tilføjes til MATE-skrivebordet. Det nye panel indeholder ingen objekter. Du kan tilpasse det nye panel til dine præferencer.

### Slette et panel

For at slette et panel fra MATE-skrivebordet, højreklik på panelet du ønsker at slette, vælg så Slet dette panel.

Du skal altid have mindst et panel i MATE-skrivebordet. Hvis du kun har et panel i MATE-skrivebordet, så kan du ikke slette dette panel.

## Panelobjekter

Dette afsnit beskriver objekterne, som du kan tilføje til og bruge fra dine paneler.

### Interaktion med panelobjekter

Du bruger museknapperne til at interagere med et panelobjekt på følgende måder:

Venstreklik

  Starter panelobjektet.

Midterklik

  Aktiverer at du kan fange et objekt, og så trække objektet til en ny placering.

Højreklik

  Åbner panelobjektets pop op-menu.

#### For at vælge et panelprogram

Der gælder nogle begrænsninger for, hvor du kan klikke på et panelprogram for at vise panelobjektets pop op-menu eller flytte panelprogrammet:

- Nogle panelprogrammer har pop op-menuer med panelprogramspecifikke kommandoer, der åbne når du højreklikker på bestemte dele af panelprogrammet. For eksempel har panelprogrammet et lodret håndtag på venstre side og knapper der repræsenterer dine vinduer på højre side. For at åbne panelobjektets pop op-menu for panelprogrammet Vinduesliste, du skal højreklikke på håndtaget. Hvis du højreklikker på en knap på højre side vil en pop op-menu for knappen åbne.

- Nogle panelprogrammer har områder, du ikke kan bruge til at vælge panelprogrammet. For eksempel har panelprogrammet Kommandolinje et felt hvori du taster kommandoer. Du kan ikke lavet et midterklik eller højreklik på dette felt vor at vælge panelprogrammet. I stedet skal du lav et midterklik eller højreklik på et andet sted af panelprogrammet.

### Tilføjelse af et objekt til et panel

Udfør de følgende trin for at tilføje et objekt til et panel:

1. Højreklik på en ledig plads på et panel for at åben panelets pop op-menu.

2. Vælg Tilføj til panel.

   Dialogen Tilføj til panel åbner. De tilgængelige panelobjekter vises alfabetisk, med øverst.

   Du kan taste en del af navnet eller beskrivelsen på et objekt i boksen Søg. Dette vil indskrænke listen til disse objekter, der matcher det indtastede.

   For at gendanne den fulde liste, slet teksten i boksen Søg.

3. Enten træk et objekt fra listen til et panel, eller vælg et objekt fra listen og klik Tilføjfor at tilføje den på det sted på panelet hvor du først højreklikkede.

Du kan også tilføje ethvert element i menuen Programmer til panelet: højreklik på menuelementet og vælg Tilføj dette opstartsprogram til panelet.

Hvert opstartsprogram svarer til en `.desktop`-fil. Du kan trække en `.desktop`-fil til dine paneler for at tilføje opstartsprogrammet til panelet.

### Ændring af egenskaberne for et objekt

Nogle panelobjekter, såsom genveje og skuffer, har et sæt af associerede egenskaber. Egenskaberne er forskellige for hver objekttype. Egenskaberne angiver detaljer såsom det følgende:

- Kommandoen som starter et opstartsprogram.

- Placeringen af kildefilerne for en menu.

- Ikonet som repræsenterer objektet.

For at ændre egenskaberne for et objekt, udfør de følgende trin:

1. Højreklik på objektet for at åbne panelobjektets pop op-menu, som vist i .

   #### Panelobjektets pop op-menu

   Panelobjektets pop op-menu. Menuelementer: Egenskaber, fjern fra panel, lås, flyt.

2. Vælg Egenskaber. Brug dialogen Egenskaber til at ændre egenskaberne som krævet. Egenskaberne i dialogen Egenskaber afhænger af hvilket objekt du valgte i trin 1.

3. Luk dialogen Egenskaber.

### Flytte et panelobjekt

Du kan flytte panelobjekter i et panel, og fra et panel til et andet panel. Du kan også flytte objekter mellem paneler og skuffer.

For at flytte et panelobjekt, midterklik og hold på objektet og træk objektet til en ny placering. Når du frigiver den midterste museknap, sættes objektet fast på den nye placering.

Alternativt, du kan bruge panelobjektets pop op-menu til at flytte et objekt, som følgende:

1. Højreklik på objektet og vælg Flyt.

2. Peg på den nye placering for objektet, klik så på en museknap for at fastgøre objektet til den nye placering. Denne placering kan være på ethvert panel, som er i MATE-skrivebordet.

Bevægelse af et panelobjekt påvirker positionen for andre objekter på panelet. For at kontrollere hvordan objekter flytter sig på panelt, så kan du angive en bevægelsestilstand. For at specificere bevægelsestilstand, tryk på en af de følgende taster, mens du flytter panelobjektet:

Nøgle | Flyttetilstand | Beskrivelse
--- | --- | ---
Ingen tast | Byt-bevægelse | Objektet bytter plads med andre panelobjekter. Byt-bevægelse er standardtilstanden for flyt.
Alt-tast | Fri bevægelse | Objektet hopper over andre panelobjekter ind i den næste ledige plads på panelet.
Skift-tast | Skub-bevægelse | Objektet skubber andre panelobjekter videre langs panelet.

### Låse et panelobjekt

Du kan låse panelobjekter, så objekterne bliver i samme position på panelet. Brug dette hvis du ønsker at nogle panelobjekter skal ændre position, når du flytter andre panelobjekter.

For at låse et objekt til dets nuværende placering i panelet, højreklik på objektet for at åbne pop op-menuen for panelobjektet, vælg så Lås til panel. Fravælg for at fjerne låsen på objektet.

### Fjernelse af et panelobjekt

For at fjerne et objekt fra et panel, højreklik på objektet for at åbne panelobjektets pop op-menu og vælg Fjern fra panel.

## Panelprogrammer

Et panelprogram er et lille program, hvis brugergrænseflade befinder sig i et panel. Den følgende figur viser de følgende panelprogrammer, fra venstre mod højre:

- : Viser de åbne vinduer på dit system.

- Lydstyrkekontrol: Gør det muligt at kontrollere lydstryken for højtalere i dit system.

- Ur: Viser dato og tid.

Prøvepanelprogrammer. Konteksten beskriver grafikken.

## Genveje

En genvej er et objekt, som udfører en specifik handling, når du åbnet objektet.

Du kan finde genveje i panelerne, i panelmenulinjen og på skrivebordet. En genvej repræsenteres af et ikon alle disse steder.

Du kan bruge en genvej til at udføre følgende:

- Start et bestemt program.

- Kør en kommando.

- Åbn en mappe.

- Åbn en internetbrowser på en bestemt side på nettet.

- Åbn speciel Uniform Resource Identifiers (URI'er). MATE-skrivebordet indeholder specielle URI'er der aktiverer adgang til bestemte funktioner fra filhåndteringen.

Du kan ændre egenskaberne for en genvej. For eksempel inkluderer egenskaber for en genvej navnet på genvejen, ikonet som repræsenterer genvejen og hvordan genvejen køres. For mere om dette, se .

I bestemte situationer, vil et opstartsprogram i en menu måske ikke vise et ikon. For eksempel, hvis der ikke er et ikon at vise, eller hvis hele menuen er sat til ikke at vise ikoner.

### Tilføjelse af en genvej til et panel

Du kan tilføje en genvej til et panel på en af de følgende måder:

- Fra panelets pop op-menu

  Højreklik på en ledig plads i panelet, vælg så Tilføj til panel. Dialogen Tilføj til panelåbner sig (se ).

  For at oprette en ny genvej, vælg Tilpasset programgenvej fra listen. En dialog Opret genvej vises. For yderligere information om egenskaber i denne dialog, se .

  Alternativt, for at tilføje en eksisterende genvej til panelet, vælg Programgenvej fra listen. Vælg genvejen du ønsker at tilføje fra listen over menuelementer.

- Fra enhver menu

  For at tilføje en genvej til et panel fra en menu udføres de følgende trin:

  - Åbn en menu som indeholder genvejen. Træk genvejen hen på panelet.

  - Åbn menuen der indeholder opstartsprogrammet og højreklik på titlen for opstartsprogrammet. Vælg Tilføj dette opstartsprogram til panelet. Denne metode vil kun fungere, hvis opstartsprogrammet er på en undermenu af menuen du åbnede.

- Fra filhåndteringen

  For at tilføje et opstartsprogram til et panel fra filhåndteringen, find filen `.desktop` for opstartsprogrammet i dit filsystem, træk filen `.desktop` til panelet.

### Ændring af en genvej

For at ændre egenskaber for en genvej i et panel, udfør de følgende trin:

1. Højreklik på opstarteren for at åbne panelobjektets pop op-menu.

2. Vælg Egenskaber. Brug dialogen Egenskaber for genvej til at ændre egenskaberne som krævet. For yderligere information om dialogen Egenskaber for genvej se .

3. Klik Luk for at lukke dialogen Egenskaber for genvej.

### Egenskaber for genvej

Når du opretter eller redigerer en genvej, så kan de følgende egenskaber indstilles:

Type

  Brug dette rullegardin til at angive om dette opstartsprogram starter et program eller åbner en placering:

  Program

    Opstarteren starter et program.

  Program i terminal

    Genvejen starter et program via et terminalvindue.

  Placering

    Genvejen åbner en fil, en internetside eller en anden placering.

  Hvis du redigerer en stedopstarter, så vil denne rullegardinliste ikke blive vist. Hvis du redigerer en programopstarter, så vil indstillingen Sted ikke være tilgængelig.

Navn

  Dette er navnet, der vises, hvis du tilføjer en opstarter til en menu eller til skrivebordet.

Kommando

  For en programgenvej, angiv en kommando der skal køres, når du klikker på genvejen. For eksempler på kommandoer se .

Placering

  For en stedgenvej, angiv stedet der skal åbnes. Klik Gennemse for at vælge et sted på din computer, eller tast en internetadresse for at starte en internetside. For eksempler på steder se

Kommentar

  Dette vises som et værktøjsfif, når du peger på opstartsikonet på panelet.

For at ændre ikonet for opstarteren, klik på knappen der viser det aktuelle ikon. En dialog til at vælge ikoner vises. Vælg et ikon fra dialogen.

#### Starter kommandoer og steder

Eksempler på kommandoer og steder som du kan bruge i dialogen Egenskaber for genvej kan findes nedenfor.

Hvis du vælger Program eller Program i terminal fra rullegardinet Type, så vil tekstboksen Kommando blive vist. Den følgende tabel viser nogle eksempler på kommandoer og handlingerne kommandoerne udfører:

Eksempel på programkommando | Handling
--- | ---
`pluma` | Starter tekstbehandleren pluma.
`pluma /home/user/loremipsum.txt` | Åbner filen `/home/user/loremipsum.txt` i tekstbehandleren pluma.
`caja /home/user/Projects` | Åbner mappen `/home/user/Projects` i et filbrowservindue.

Vis du vælger Sted fra rullegardinet Type, vil tekstboksen for Sted blive vist. Den følgende tabel viser nogle eksempler på steder og handlingerne, der vil ske, hvis du klikker på opstartsprogrammet:

Eksempel på steder | Handling
--- | ---
`file:///home/user/loremipsum.txt` | Åbner filen `/home/user/loremipsum.txt` i standardfremviseren for dens filtype.
`file:///home/user/Projects` | Åbner mappen `/home/user/Projects` i et filbrowservindue.
`https://mate-desktop.org` | Åbner MATE-hjemmesiden i din standardbrowser.
`ftp://ftp.mate-desktop.org` | Åbner MATE FTP-siden i din standardbrowser.

## Knapper

Du kan tilføje knapper til dine paneler for at tilbyde hurtig adgang til gængse handlinger og funktioner.

### Gennemtving afslutning-knap

Gennemtving afslutning-ikon.

Knappen Gennemtving afslutning gør at du kan klikke på et program for at afslutte. Denne knap er nyttig hvis du ønsker at afslutte et program, som ikke svarer på dine kommandoer, hvis programmet for eksempel er frosset eller brudt ned.

For at tilføje en Gennemtving afslutning-knap til et panel, højreklik på en ledig plads på panet. Vælg Tilføj til panel, vælg så Gennemtving afslutning fra dialogen Tilføj til panel. Se for yderligere om dette.

For at afslutte et program, klik på knappen Gennemtving afslutning, klik så på et vindue fra programmet du ønsker at afslutte. Hvis du ikke ønsker at afslutte et program efter at du har klikket på knappen Gennemtving afslutning, tryk Esc.

### Lås skærm-knap

Lås skærm-ikon.

Knappen Lås skærm låser din skærm og aktiverer din pauseskærm, når du klikker på den. For at tilgå din session igen, skal du indtaste din adgangskode.

For at tilføje en Lås skærm-knap til et panel, højreklik på en ledig plads på panelet. Vælg Tilføj til panel, vælg så Lås skærm fra dialogen Tilføj til panel. Se for yderligere om dette.

Højreklik på knappen Lås skærm for at åbne en menu med pasuseskærmsrelaterede kommandoer. beskriver kommandoerne der er tilgængelige fra menuen.

#### Lås menuelementer for skærmen

Menuelement | Funktion
--- | ---
Aktiver pauseskærm | Aktiverer pauseskærmen med det samme. Dette vil også låse skærmen hvis du har indstillet Lås skærm når pauseskærm er aktiv i præferenceværktøjet Pauseskærm.
Lås skærmen | Låser skærmen øjeblikkeligt. Denne kommando udfører den samme funktion som når du klikker på knappen Lås skærm.
Egenskaber | Åbner værktøjet for , som du kan bruge til at konfigurere typen af pauseskærm, som vises når du låser skærmen.

### Log ud-knap

Log ud-ikon.

Knappen Log ud gør, at du kan logge ud af en MATE-session eller skifte til en anden brugerkonto.

For at tilføje en Log ud-knap til et panel, højreklik på en ledig plads på panelet. Vælg Tilføj til panel, vælg så Log ud fra dialogen Tilføj til panel. Se for yderligere om dette.

For at logge ud af din session eller skifte brugere, klik på knappen Log ud og klik så på den passende knap i dialogen der vises.

### Kør knap

Kør knap-ikon.

Knappen Kør åbner dialogen Kør program, som gør at du kan starte et program ved at vælge det fra en liste.

Højreklik på en ledig plads på panelet for at tilføje knappen Kør. Vælg Tilføj til panel, vælg så Kør program fra dialogen Tilføj til panel. Se for yderligere om dette.

For at åbne dialogen Kør program, klik på knappen Kør.

For yderligere information om dialogen Kør program, se .

### Søgeknap

Ikon for søgeværktøj.

Søgeknappen åbner Søgeværktøjet, hvor du kan søge efter filer på din computer.

For at tilføje en Søgeknap til et panel, højreklik på ethvert ledigt punkt på panelet. Vælg Tilføj til panel, vælg så Søg efter filer fra Tilføj til panel-dialogen. Se for mere om dette.

For at åbne Søgeværktøjet, klik på Søgeknappen.

For yderligere information om Søgeværktøjet, se Søgeværktøjsmanualen.

### Vis skrivebord-knap

Vis skrivebordsikon.

Du kan bruge knappen Vis skrivebord til at minimere alle åbne vinduer og vise skrivebordet.

Højreklik på en ledig plads på panelet for at tilføje knappen Vis skrivebord. Vælg Tilføj til panel, vælg så Vis skrivebord fra dialogen Tilføj til panel. Se for yderligere om dette.

Klik på knappen Vis skrivebord for at minimere alle vinduer og vise skrivebordet. Klik på den igen for at gendanne alle vinduerne til deres tidligere tilstand.

## Menuer

Du kan tilføje de følgende menutyper til dine paneler:

- Klassisk menulinje: Du kan tilgå næsten alle standardprogrammerne, kommandoer og konfigurationsindstillinger fra menuerne i den klassiske menulinje. Den indeholder menuerne Programmer, Steder og System.

  For at tilføje en Klassisk menu til et panel, højreklik på en ledig plads på panelet. Vælg Tilføj til panel, vælg så Klassisk menu fra dialogen Tilføj til panel. Se for yderligere om dette.

- Kompakt menu: Den kompakte menu består af de samme elementer som den klassiske menulinje, men organiserer dem i en menu i stedet for tre. Det bruger mindre plads på panelerne.

  For at tilføje en Kompakt menu til et panel, højreklik på en ledig plads på panelet. Vælg Tilføj til panel, vælg så Kompakt menu fra dialogen Tilføj til panel. Se for yderligere om dette.

- Undermenuer: Du kan tilføj en undermenu fra den klassiske menulinje eller den kompakte menulinje direkte til panelet. For eksempel kan du tilføje undermenuen Spil fra menuen Programmer til panelet.

  For at tilføje en undermenu til et panel, åbn undermenuen, højreklik på en genvej, vælg så Hel menu Tilføj denne som menu til panel.

## Skuffer

En skuffe er en udvidelse af et panel. Du kan åbne og lukke en skuffe på samme måde du kan vise og skjule et panel. En skuffe kan indeholde alle panelobjekter, inklusive genveje, menuer, panelprogrammer og andre skuffer. Når du åbner en skuffe, så kan du bruge objekterne på samme måde ,som du bruger objekter på et panel.

Den følgende figur viser en åben skuffe som indeholder to panelobjekter.

Åbn skuffe. Konteksten beskriver grafikken.

Pilen på ikonet indikerer at den repræsenterer en skuffe eller menu.

Du kan tilføje, flytte og fjerne objekter fra skuffer på samme måde, som du tilføjer, flytter og fjerner objekter fra paneler.

### For at åbne og lukke en skuffe

For at åbne en skuffe, klik på skuffens ikon i et panel. Du kan lukke en skuffe på følgende måder:

- Klik på skuffens ikon.

- Klik på skuffens skjul-knap.

### For at tilføje en skuffe til et panel

Du kan tilføje en skuffe til et panel på følgende måder:

Fra panelets pop op-menu

  1. Højreklik på et ledig område på panelet, vælg så Tilføj til panel.

  2. I dialogen Tilføj til panel, vælg Skuffe. Klik Tilføj, klik så Luk.

Fra enhver menu

  Du kan tilføje en menu som et skuffeobjekt til et panel.

  For at tilføje en menu som en skuffe til et panel, åbn menuen fra panelet. Højreklik på en genvej i menuen, vælg så Hel menu Tilføj denne som skuffe til panel.

### For at tilføje et objekt til en skuffe

Du kan tilføje et objekt til en skuffe på samme måde som du tilføjer objekter til paneler. For yderligere information, se .

### For at ændre skuffeegenskaber

Du kan ændre egenskaberne for hver skuffe individuelt. For eksempel kan du ændre den visuelle fremtoning af skuffen og om den har skjul-knapper.

Udfør de følgende trin for at ændre egenskaberne for en skuffe:

1. Højreklik på skuffen, vælg så Egenskaber for at vise dialogen Skuffeegenskaber. Dialogen viser fanebladet Generelt.

2. Vælg egenskaberne for skuffen i dialogen. Den følgende tabel beskriver elementerne i fanebladet Generelt:

   Dialogelement | Beskrivelse
   --- | ---
   Størrelse | Angiv bredden for skuffen når den er åben.
   Ikon | Vælg et ikon til at repræsentere skuffen. Klik på knappen Ikon for at vise en dialog til at vælge ikon. Vælg et ikon fra dialogen og klik på O.k. for at bekræfte dit valg.
   Vis skjul-knapper | Vælg denne indstilling for at vise skjul-knapper på din skuffe. Når du klikke på en af knapperne, så vil skuffen lukke.
   Pile på skjul-knapper | Vælg denne indstilling for at vise pile på skjul-knapperne, hvis skjul-knapperne er aktiveret.

3. Du kan bruge fanebladet Baggrund til at angive baggrunden for skuffen. For information om hvordan fanebladet Baggrund fuldføres, se . Du kan også trække en farve eller et billede til skuffen for at se farven eller billedet som baggrunden for skuffen. For yderligere information, se .

4. Klik Luk for at lukke dialogen Skuffeegenskaber.

## Standardpanelobjekter

Dette afsnit beskriver panelobjekterne som fremgår i MATE-skrivebordet.

### Vinduesvælgerpanelprogram

Du kan se en liste med alle åbne vinduer. Du kan også vælge at give et vindue fokus. For at se vindueslisten, klik på panelprogrammet Vinduesvælger. Den følgende figur viser et eksempel på panelprogrammet Vinduesvælger:

Vinduesvælgerpanelprogram vist fra øverste kantpanel.

For at give fokus til et vindue, vælg vinduet fra panelprogrammet Vinduesvælger.

Vinduesvælgeren viser vinduerne i alle arbejdsrum. Vinduerne i alle arbejdsrum udover det nuværende arbejdsrum er vist under en separat linje.

### Statusfeltpanelprogram

Statusfeltikon.

Panelprogrammet Påmindelsesområde viser ikoner fra diverse programmer for at indikere aktivitet i programmet. For eksempel, når du bruger programmet Cd-afspiller til at afspille cd, så vil et cd-ikon blive vist i panelprogrammet Påmindelsesområde. Grafikken ovenfor illustrerer cd-ikonet i panelprogrammet Påmindelsesområde.

### Klassisk menu

Klassisk panelprogram for menulinjen. Menuer: Programmer, Steder, System.

Den klassiske menulinje indeholder menuerne Programmer, Steder og System. Du kan tilgå næsten alle standardprogrammer, kommandoer og konfigurationsindstillinger fra den klassiske menu. For yderligere information om den klassiske menu, se .

### Vinduesliste

Panelprogrammet Vinduesliste gør, at du kan håndtere de åbne vinduer på MATE-skrivebordet. Vindueslisten bruger en knap til at repræsentere hvert vindue eller gruppe af vinduer, som er åbne. Tilstanden for knapperne i panelprogrammet varierer afhængig af tilstanden for vinduet, som knapperne repræsenterer. Den følgende tabel forklarer de mulige tilstande for knapperne Vinduesliste.

Stat | Indikerer ...
--- | ---
Knappen er trykket ned. | Vinduet er i fokus.
Knappen ser falmet ud. Knapteksten er omgivet af firkantede parenteser. | Vinduet er minimeret.
Knappen er ikke trykket ned, og er ikke falmet. | Vinduet vises på skrivebordet og er ikke minimeret.
Der er et nummer i parentes i slutningen af knappens titel. | Knappen repræsenterer en gruppe af knapper.

#### Forbrug

Du kan bruge Vinduesliste til at udføre de følgende opgaver:

- For at give fokus til et vindue

  Hvis du klikker på vindueslistens knap, som repræsenterer et vindue, som er på skrivebordet, men ikke har fokus, så giver panelprogrammet fokus til vinduet.

- For at minimere et vindue

  Hvis du klikker på Vindueslistens knap, som repræsenterer vinduet i fokus, så minimerer panelprogrammet vinduet.

- For at gendanne et minimeret vindue

  Hvis du klikker på Vindueslistens knap, som repræsenterer et minimeret vindue, så gendanner panelprogrammet vinduet.

Du kan ændre rækkefølgen for vindueslistens knapper ved at trække en knap til en anden placering på vindueslisten.

#### Præferencer

For at konfigurere Vindueslisten, højreklik på håndtaget til venstre for vinduesknapperne, vælg så Præferencer. De følgende præferencer kan ændres:

Vindueslisteindhold

  Vælg en af de følgende indstillinger for at angive hvilke vinduer, der skal vises i Vindueslisten:

  - Vis vinduer fra nuværende arbejdsrum

    Vælg denne indstilling for kun at vise vinduerne som er åbne i det nuværende arbejdsrum.

  - Vis vinduer fra alle arbejdsrum

    Vælg denne indstilling for at vise vinduerne som er åbne i alle arbejdsrum.

Vinduesgruppering

  For at angive hvornår vindueslisten skal gruppere vinduer, som tilhører det samme program, vælg et af de følgende indstillinger:

  - Gruppér aldrig vinduer

    Vælg denne indstilling for aldrig at gruppere vinduer for det samme program under en knap.

  - Gruppér vinduer når pladsen er begrænset

    Vælg denne indstilling for at gruppere vinduer for det samme program under en knap når pladsen på panelet er begrænset.

  - Gruppér altid vinduer

    Vælg denne indstilling for altid at gruppere vinduer for det samme program under en knap.

Gendanne minimerede vinduer

  For at definere hvordan Vindueslisten opfører sig, når du gendanner vinduer, vælg en af de følgende indstillinger.

  - Gendan til nuværende arbejdsrum

    Vælg denne indstilling for at gendanne et vindue fra panelprogrammet til det nuværende arbejdsrum, selv hvis vinduet ikke tidligere befandt si i det nuværende arbejdsrum.

  - Gendan til oprindeligt arbejdsrum

    Vælg denne indstilling for at skifte til arbejdsrummet hvori et vindue oprindeligt befinder sig, når du gendanner vinduet fra panelprogrammet.

  Disse muligheder er kun tilgængelige hvis Vis vinduer fra alle arbejdsrum er valgt i dialogafsnittet Vindueslisteindhold.